AS wedi trafod cau banciau gyda chynrychiolwyr NatWest - Llais Sir Gâr\nAS wedi trafod cau banciau gyda chynrychiolwyr NatWest\nPostiwyd ar December 18 2017, 2:00 yh\nAr ôl gofyn am gyfarfod gyda Phrif Weithredwr banc NatWest yn dilyn y cyhoeddiad diweddar ynglŷn â chau canghennau lleol, cyfarfu Jonathan Edwards ag uwch cynrychiolwyr o’r banc yn San Steffan wythnos diwethaf.\nDaeth y cyfarfod ar ôl i NatWest gyhoeddi ei fod yn cau ei ganghennau yn Rhydaman a Llandeilo. Dywedodd Mr Edwards wrth y cynrychiolwyr tra bod dau o’r canghennau sydd yn cau yn ei etholaeth ef, byddai cau canghennau yn Llanbedr Pont Steffan ac Aberteifi yn effeithio ar ei etholwyr drwy gydol yr ardal Teifi.\nYn y cyfarfod fe gadarnhaodd cynrychiolwyr NatWest na fyddent yn ystyried ymgynghoriad cyhoeddus, ac fe bwysleisiwyd fod y nifer o gwsmeriaid sydd yn defnyddio’r canghennau wedi gostwng yn sylweddol gan fod fwy o bobl yn bancio drwy ddefnyddio’r ffôn a’r rhyngrwyd.\nYn syth ar ôl y cyfarfod gofynnodd Jonathan Edwards i Gadeirydd Pwyllgor Dethol Trysorlys Tŷ’r Cyffredin i ystyried ymchwiliad ynglŷn â p’un ai oedd Trysorlys y DU wedi gweithredu’n gywir wrth ganiatáu i’r banciau cau, ac i archwilio pa effaith cafodd y cau ar waharddiad ariannol.\nDywedodd AS Dwyrain Caerfyrddin a Dinefwr fod angen i Lywodraeth San Steffan ymrwymo ar frys i gefnogi rhwydwaith swyddfa bost cryf er mwyn darparu’r gwasanaethau bancio dydd i ddydd sydd angen ar y cwsmeriaid. Hefyd fe alwodd y cynrychiolydd Plaid Cymru am archwiliad ehangach o’r argaeledd o beiriannau arian rhad er mwyn i gwsmeriaid gael mynedfa i’w arian heb dalu pris.\nDywedodd Jonathan Edwards AS:\n“Mae rhaid i mi gyfaddef cefais fy siomi gan y cyfarfod gyda NatWest.\n“Yn sicr roedd yn gadarnhaol i gael sicrwydd y byddai’r staff yn derbyn cefnogaeth, fe fydd banc symudol ar gael yn wythnosol i gwsmeriaid, ac i ddeall sut y byddent yn gweithio dros y misoedd nesaf i gysylltu â chwsmeriaid unigol, gyda phwyslais arbennig ar gwsmeriaid oedrannus, i ddeall pa gymorth ychwanegol sydd angen arnynt i gael mynedfa i’w gwasanaethau bancio.\n“Er hynny, rwy’n siomedig bod NatWest yn gwrthod ystyried ymgynghoriad cyhoeddus neu ailystyried y penderfyniad. Mae banciau masnachol mawr yn hapus i droi at y trethdalwr pan maent ein hangen ni, ond yn cefnu arnom pan fyddant yn dewis. Mae model bancio’r DU wedi methu.\n“Mae rhaid i lywodraeth San Steffan ymrwymo ar frys i gefnogi rhwydwaith swyddfa bost cryf er mwyn darparu’r gwasanaethau bancio dydd i ddydd sydd angen ar y cwsmeriaid. Gyda hyd at 200 o ganghennau wedi’u cau yng Nghymru dros y 6 mlynedd diwethaf, ni allwn gael sefyllfa lle mae’r banciau yn dibynnu ar y swyddfa bost ond i’r llywodraeth tanseilio’r gwasanaethau swyddfa bost yna.\n“Dros wyliau’r Nadolig byddaf yn cyd-weithio â chydweithwyr i ddatblygu’r model bancio cymunedol sydd angen yn daer ar Gymru wledig i sicrhau nad yw ein heconomi a’n cymunedau yn gorfod dibynnu ar weithredoedd hunanol banciau Llundain yn y dyfodol.”


Fy Mlog Cyntaf – Croeso i Drydar | Y Byd a'r Betws – Blog B J Mock\nFy Mlog Cyntaf – Croeso i Drydar\nMawrth 17, 2015 Gorffennaf 13, 2015 ~ barringtonjmock\nYn dilyn esiampl Richard Carbis (@CarbisRichard), Mr G Wall (@MrGWallCymraeg), John Kendall (@RiscaCCS_Head), Kev Lister (@ListerKev), Shaun Allison (@shaun_allison) a Damien Benney (@Benneypenyrheol), dw i ‘di penderfynu dechrau blogio am ei fod yn ffordd dda o fyfyrio dros y byd a’r betws, addysg (fy mheth) a’r syniadau amrywiol allblyg mae’n cynnig wrth ddatblygu fy hunan a thrin a thrafod blognodau pobl eraill.\nFel man cychwyn, hoffwn i ddweud rhywfaint am fy nhaith â Thrydar. Rydw i wedi bod yn swîtio ers flwyddyn ac mae rhaid i mi gyfaddef taw agoriad llygaid ydy’r holl brofiad. Dechreuais drwy agor cyfrif a dysgu sut mae’r peth yn gweithio. Gyda thipyn bach o amynedd, dechreuais i ddarganfod llawer o bobl hynod ddiddorol i’w dilyn o fyd chwaraeon, celfyddydau ac, yn bennaf, addysg. Yn sydyn, deallais yn llwyr am y tro cyntaf taw’r pwer tu cefn i Drydar oedd y blogio deallus a’r cysylltiadau linc oedd yn ei gwneud yn lle hynod ddiddorol i ddysgu am y byd a’r betws; ac addysg yn benodol.\nDyma rhai o’r pethau des i ar eu traws yng nghyd destun addysg (fy mheth) – #RAG123, #SOLO, #Growth Mindset, #15MF, #DIRT a blogio am brofiadau a syniadau newydd i mi am yr ystafell ddosbarth a’r betws (@MrGWall – fy arwr). Mae’r hashnodau yma wedi newid popeth i mi ac wedi gweddnewid y ffordd dw i’n gweithio. Rhaid i mi ddweud fy mod i wedi dysgu llawer o bethau newydd sy wedi rhoi ysbrydoliaeth sicr i mi yn fy swydd fel athro ac wedi fy herio i dreialu pethau newydd er mwyn gwella ym myd dysgu ac addysgu ‘swn i ddim heb Drydar. Mae’r daith yn parhau a does dim modd i wybod be sy’n mynd i ddod nesaf i fy herio.\nWrth arbrofi gyda’r syniadau, deunyddiau a pedagogeg, darganfyddais drwy Drydar, bod llawer o gymorth, cyngor a chefnogaeth ar gael a thrwy’r deialog deallus, dw i ‘di datblygu dealltwriaeth ddyfnach o’r broses o ddysgu ac addysgu heb gorfod poeni am dicio bocs Estyn – cynnydd y plentyn yw popeth!\nAm y rhesymau hyn, dw i’n gallu datgan yn ffyddiog ac yn ddi-ffuant taw Trydar yw’r hyfforddiant mewn-swydd gorau i mi gael erioed.\nDiolch yn fawr bawb ar Drydar sy wedi fy ysbrydoli i fod yn fwy nag ydw i.\nPosted in Uncategorized\taddysgbywydsyniadau\nNext > Reflecting on RAG123\n2 thoughts on “Fy Mlog Cyntaf – Croeso i Drydar”\nMawrth 18, 2015 yn 5:44 am\nPob lwc gyda dy flog. Mae rhaid ifi ddwed mae hi’n ffordd hyfryd o ymlacio a rhannu arfer dda.\nMawrth 18, 2015 yn 7:27 am\nDiolch yn fawr am f’ysbrydoli. Dw i’n cytuno’n llwyr. Dw i’n dwli ar ddarllen pigion blogsffer am addysg yn arbennig.


Y gorau o ddau ddewis - BBC Cymru Fyw\nY gorau o ddau ddewis\nMae damcaniaethau lu wedi eu cynnig i esbonio'r trychineb sydd wedi traflyncu Llafur yr Alban.\nPrin tair blynedd sydd yna ers cyhoeddi "The Strange Death of Labour Scotland" gan Gerry Hassan a Eric Shaw oedd yn rhagweld llawer o'r hyn sydd wedi digwydd yn yr Alban ers hynny. Mae hwnnw gwerth ei ddarllen neu ei ailddarllen ac am olwg fwy cyfoes mae e-lyfr Ian McWhirter "Tsunami: Scotland's Democratic Revolution" yn ddarlleniad hanfodol.\nMae 'na un ffactor y mae pawb sydd wedi pendroni ynghylch y pwnc yn gytûn yn ei chylch sef bod Llafur wedi dioddef oherwydd y canfyddiad mae'r ail dîm oedd wedi ei ddanfon i'r cae yn Holyrood. Ar gaeau bras San Steffan yr oedd bwystfilod mawr Llafur yr Alban yn chwarae.\nDyw hynny ddim wedi bod yn gymaint o broblem i Lafur yng Nghymru yn rhannol oherwydd ddiffyg cyffredinol o safbwynt magu sêr gwleidyddol.\nMae'n wir bod Peter Hain a Paul Murphy wedi chwarae yn yr uwch gynghrair yn San Steffan ond, a bod yn onest, doedd y naill na'r llall yn debyg o gyrraedd y Champion's League! Doedd gan Lafur Cymru neb o swmp a statws Brown, Cook, Darling neu hyd yn oed George Robertson a Douglas Alexander.\nY pen yma i'r M4 ar y llaw arall y mae Llafur wedi cynhyrchu dau arweinydd, Rhodri Morgan a Carwyn Jones, sydd, yn ymddangosiadol o leiaf, yn ben ac ysgwydd uwch na'r gyfres o arweinwyr tila ac eilradd fu'n cario'r faner goch yn siambr Holyrood.\nDyw canmol y capteiniaid ddim yn gyfystyr â chanmol y tîm wrth reswm a dyw'r ffaith bod dau aelod o'r Cabinet wedi bod yna o'r dechrau'n deg yn 1999 ddim yn arwydd o gryfder ar y meinciau Llafur.\nYn sicr o 1999 tan yn ddiweddar iawn roedd y rhan fwyaf o wleidyddion mwyaf talentog ac uchelgeisiol y blaid o hyd yn gweld San Steffan fel y lle i fod. Mae'n ymddangos i mi bod hynny yn newid.\nHeb bechu neb, gobeithio, rwy'n meddwl bod hi'n deg i ddweud bod yr ymgeiswyr y mae Llafur wedi dewis hyd yma a'r rhai sy'n debyg o gael eu dewis yn rhagori ar y rhai bu yno o'u blaenau. Mae nhw hefyd yn garfan fwy talentog na'r garfan o aelodau seneddol newydd gafodd ei hethol eleni.\nEfallai bod y geiniog yn disgyn o'r diwedd. Mae bod mewn llywodraeth, unrhyw lywodraeth, yn rhagori ar fod yn wrthblaid - pa mor bynnag crand yw'r palas y mae'r wrthblaid honno'n byw ynddi.


Troseddau cyllyll 'wedi mwy na dyblu' mewn degawd yng Nghymru | Newyddion S4C | Newyddion S4C\nDyna'r rhybudd gan un elusen sydd wedi siarad gyda rhaglen Newyddion S4C am y sefyllfa.\nRhwng Ebrill 2010 a Mawrth 2011, cofnodwyd 700 trosedd gyda chyllyll neu arf miniog gan heddluoedd Cymru. Rhwng Ebrill 2020 a diwedd Mawrth eleni, roedd y ffigwr yn 1,461.\nMae'r cynnydd o fwy na 100% yn cyfateb i bedair trosedd ddyddiol drwy Gymru yn gysylltiedig â chyllyll.\nMae'r ffigyrau diweddaraf ychydig yn is na'r flwyddyn flaenorol, gyda gostyngiad o 1% - ond mae cyfnodau clo a chyfyngiadau Covid yn ffactorau yn hynny o beth.\nGyda chyfyngiadau wedi diflannu mwy na heb, mae cynrychiolwyr corff ymgyrchu PTKD (Put The Knives Down) ag elusen Street Doctors yn rhybuddio y gallai pethau waethygu ymhellach.\nCodi ymwybyddiaeth am ddifrifoldeb a sgil effeithiau troseddau cyllyll yw nod PTKD. Mae ganddyn nhw hefyd linell ffôn sydd ar agor 24/7 ac yn cynnig cefnogaeth i'r rheiny sydd wedi cael eu heffeithio gan droseddau o'r fath.\nDywedodd Elle Powell, sy'n gwirfoddoli i'r corff wrth Newyddion S4C: "Wrth i bethau ailagor, ry'n ni'n derbyn mwy o alwadau ffôn. Ry'n ni'n poeni bod lefelau trosedd yn cynyddu unwaith eto. Ni ddim eisiau i hynny ddigwydd."\nAstudio meddygaeth ym Mhrifysgol Caerdydd mae Evie Wateridge, ond mae hefyd yn gwirfoddoli gydag elusen Street Doctors, sydd yn cynnal sesiynau gyda phobl ifainc am beryglon cario cyllell yn ogystal â chynnig hyfforddiant cymorth cyntaf ar sut i drin claf sydd wedi ei drywanu.\nWrth siarad mewn sesiwn hyfforddi yn Nhredelerch, dwyrain Caerdydd, dywedodd hi hefyd wrth Newyddion S4C bod y sefyllfa o ran troseddau cyllyll yn debygol o waethygu:\n"Ry'n ni'n poeni'n fawr am droseddau cyllell. Nid yng Nghaerdydd yn unig, ond drwy'r Deyrnas Gyfunol.\n"Llynedd, fe gyhoeddodd Street Doctors adroddiad yn ymchwilio i effaith y pandemig ar bobl ifainc. Darganfyddodd yr adroddiad hwnnw bod cefnogaeth i bobl ifainc wedi lleihau yn ddramatig. Mae hynny'n eu gwneud nhw'n fwy bregus ac agored i drais, felly ry'n ni'n poeni yn fawr ar hyn o bryd."\n"Ry'n ni'n gwybod i drais y tu allan i'r cartref gwympo yn ystod y pandemig gan fod pethau ynghau, ond wrth i bethau ailagor, allwn ni ddisgwyl gweld hynny'n codi unwaith eto."\nMae Ged Bermingham yn gobeithio y bydd siarad am farwolaeth ei frawd yn codi ymwybyddiaeth am beryglon cario cyllyll\nUn dyn sydd wedi byw drwy effeithiau dinistriol trywanu yw Ged Bermingham. Ym mis Mehefin 2004, llofruddiwyd ei frawd Adrian yn ardal Glan yr Afon o Gaerdydd.\nWrth ailymweld â'r union fan lle bu farw ei frawd, esboniodd Ged fod marwolaeth ei frawd wedi cael effaith pellgyrhaeddol arno.\n"Mae pobl yn siarad am dor-calon. Doeddwn i ddim yn sylweddoli pa mor llythrennol yw hynny. Mae dy galon yn llythrennol yn torri. Mae fel petai rhywun wedi rhwygo twll yn eich brest chi."\n"Ddaeth fy rhieni byth dros yr hyn ddigwyddodd - mae'r ddau ohonyn nhw bellach wedi marw. Ond 17 mlynedd yn ddiweddarach, mae'n dal i frifo i'r byw."\n"Dyw e byth yn diflannu - a pham byddai e? Mae'n derfynol. Mae marwolaeth yn derfynol. A dyw trywanu byth yn mynd i orffen yn dda."\n26 oed oedd Adrian, yn dychwelyd o noson allan. Roedd ar fin dychwelyd i hyfforddi gyda'r Royal Marines cyn cael ei anfon i Irac. Ac i'w frawd, mae amgylchiadau ei farwolaeth yn boenus o hyd.\nCafodd Adrian Bermingham ei lofruddio yng Nghaerdydd yn 2004\n"O'r achos llys, oedd yn bythefnos o uffern, dwi'n gwybod i fenyw ifanc weld y cyfan o'r fflatiau yma tu ôl i fi. Dywedodd hi bod y gyllell wedi torri ei wddf. Mae'n swnio fel petai hynny wedi niweidio ei nerfau neu ewynnau (tendons). Doedd e ddim yn codi ei fraich dde - ei law gryfaf."\n"Ry'n ni'n gwybod iddo fe gael ofn achos fe driodd e ffonio 999, yn ei boced neu wrth ei ochr. Dywedodd tystion iddyn nhw weld golau'r ffôn. Ond er bod galwad ac iddi gael ei hateb, doedd dim allen nhw wneud achos oedd neb ar ochr arall y ffôn."\n"Drywanodd e fy mrawd yn ei frest, gan dorri'r aorta o'i galon, wedyn neidio lan a lawr ar ei ben.\n"Welodd y ferch ifanc yma y cwbl. Roedd hi yn ei dagrau yn y llys, a'r rheithgor yn llefain gyda hi hefyd."\nCafwyd yr ymosodwr yn euog o lofruddio, gan dderbyn dedfryd oes, gyda lleiafrif o 16 mlynedd dan glo.\nMae Ged Bermingham nawr yn benderfynol o rybuddio am beryglon posibl cario cyllell drwy son am farwolaeth ei frawd.\nAc mae'n dweud bod y ffigyrau diweddaraf yn pwysleisio'r angen am ymateb.\n"Mae'n profi bod pethau'n gwaethygu. Mae'n bryd gwneud rhywbeth."


Dirprwy Brifathro - Eteach\nGraddfa Cyflog Arweinyddol L18-L22\nJob ID: 1194470\nMae llywodraethwyr yn chwilio am arweinydd ysbrydoledig i ymuno â ni ym mis Ebrill 2022, a fydd yn sicrhau'r dysgu a'r cyflawniad gorau oll i'n holl ddisgyblion.\nBydd yr ymgeisydd llwyddiannus yn cael cefnogaeth lawn ein Huwch Dîm Arwain wrth i ni geisio Dirprwy Brifathro uchelgeisiol, llawn cymhelliant a phrofiadol i gefnogi'r Prifathro i arwain yr ysgol yng ngham nesaf ei thaith gyffrous a chael ardrawiad gwirioneddol.\nGallwch ddisgwyl arwain y gwaith o gyflwyno a rheoli portffolio eang o gyfrifoldebau yn strategol, yn academaidd ac yn fugeiliol. Mae arbenigedd arweinyddol blaenorol a/neu ddealltwriaeth drylwyr o ddatblygiadau ADY ar gyfer y dyfodol yn ddymunol yn y rôl hon.\nMae Ysgol Gyfun Cwm Rhondda angen uwch arweinydd profiadol sy'n hyderus yn arwain unrhyw agwedd ar fywyd yr ysgol, sydd â phrofiad eang a chadarnhaol o arweinyddiaeth, ac mae ganddo gred gadarn bod pob person ifanc yn haeddu'r addysg orau. Bydd y swydd yn darparu paratoad ardderchog ar gyfer Prifathrawiaeth.\nByddwch yn ymarferydd dosbarth rhagorol, gyda sgiliau arwain i gefnogi eraill i wella ansawdd dysgu ac addysgu. Byddwch yn meddu ar yr hyder a'r gallu i gefnogi'r Prifathro i adeiladu ar y potensial aruthrol ar gyfer gwella sy'n bodoli yn yr ysgol gydag agwedd a fydd yn ennyn diddordeb staff, disgyblion a'r gymuned ehangach.\nYn rhan o’r swydd, byddwch yn derbyn datblygiad proffesiynol parhaus a chefnogaeth gref a chyson gan staff, rhieni a disgyblion ffyddlon, ac Uwch Dîm Arwain a Chorff Llywodraethu ymroddedig.\nPecyn Cais Dirprwy Brifathro - Tachwedd 2021


Cronfa Canolfan Canser De-Orllewin Cymru – Swansea Bay Health Charity\nMae ein Canolfan Canser sydd yn seiliedig yn ysbyty Singleton yn gwasanaethu’r holl gleifion yn Ne Orllewin Cymru. Rydym yn darparu gofal canser i gleifion a fyddai fel arfer yn cael eu trin mewn byrddau iechyd eraill.\nMae yna nifer o ffyrdd y gall ein hymdrechion codi arian helpu cleifion o ardal ehangach. Mae gennym lety ar gyfer cleifion sy’n derbyn triniaeth ddyddiol ac sy’n byw yn rhyw bell i ffwrdd i deithio bob dydd, ac mae’r llety yma angen ailwampio brys. Mae llawer o’r celfi mewn cyflwr gwael iawn oherwydd traul defnydd. Allwch chi wneud yr ardaloedd yma yn lle hapusach ar gyfer cleifion yn eu hamseroedd isaf pryd y byddant wedi eu gwahanu oddi wrth deulu a ffrindiau?


Esgobaeth - Howling Pixel\nUned weinyddol eglwysig a rhanbarth daearyddol a lywodraethir gan esgob yw esgobaeth. Fel rhan o'r drefn eglwysig mae i'w chael mewn sawl Eglwys Gristnogol, e.e. yr Eglwys Anglicanaidd, yr Eglwys Gatholig Rufeinig, a'r rhan fwyaf o'r Eglwysi Uniongred.\nMae Aberhonddu (Saesneg: Brecon) yn dref ym Mhowys, Cymru, sy'n cymryd ei henw oddi ar aber Afon Honddu ag Afon Wysg. Yng nghanol y dre mae'r ddwy afon yn uno, ac mae Afon Tarrell hefyd yn llifo i mewn i Wysg gerllaw.\nMae'r erthygl yma'n cyfeirio at Fangor, Gwynedd, gogledd Cymru. Gweler Bangor (gwahaniaethu) am leoedd eraill a elwir yn Fangor.Dinas a chymuned yw Bangor yng Ngwynedd, gogledd-orllewin Cymru; Cyfeirnod OS: SH 58179 72393. Mae ganddi boblogaeth o tua 15,000 (neu tua 21,735 gan gynnwys ei chyrion). Mae Prifysgol Bangor, Pontio ac Eglwys Gadeiriol Bangor yn y ddinas. Bangor yw canolfan Esgobaeth Bangor a sedd Esgob Bangor. Yr enw llawn tan yn ddiweddar oedd 'Bangor Fawr yn Arfon'. Yn yr 20fed ganrif, cafodd Bangor sefydliad pellach, gan gynnwys pencadlys gogleddol y BBC yng Nghymru ac yn ystod y rhyfel, o 1941 i 1944, symudodd adran adloniant ysgafn y BBC o Lundain i'r dre.\nDinas ac awdurdod unedol yng ngogledd Lloegr yw Durham. Mae Durham yn esgobaeth ac yn ganolfan weinyddol Swydd Durham.\nEsgob yw pennaeth uned ddaearyddol a gweinyddol yn yr Eglwys Gristnogol a elwir yn esgobaeth. Daw'r enw o'r gair Lladin episcopus (o'r gair Groeg episkopos, 'goruwchwyliwr'). Mae esgob yn glerigwr sy'n is nag archesgob ond yn uwch nag offeiriad neu ddiacon. Ystyrir esgob yn olynydd i'r Apostolion. Mae ganddo'r awdurdod i ordinhau offeiriaid ac i gonffyrmio pobl yn aelodau llawn o'r eglwys (bedydd esgob).\nMae'r Pab yn Esgob Rhufain. Ceir tri esgobaeth yng Nghymru sef Archesgobaeth Caerdydd, esgobaeth Mynwy ac esgobaeth Wrecsam; ceir hefyd yn yr Eglwys Anglicanaidd chwech esgob yng Nghymru i lywodraethu esgobaethau Abertawe ac Aberhonddu, Bangor, Tyddewi, Mynwy, Llanelwy a Llandaf. Mae'r chwech esgob hynny dan awdurdod Archesgob Cymru, sydd ei hun yn un o'r chwech esgob yn ogystal a'i swydd fel archesgob.\nDaw enw'r ddinas o'r adeilad cyntaf ar y safle, castell a adeiladwyd gan Siarlymaen yn 808. Daeth yn esgobaeth yn 834. Yn ystod yr Ail Ryfel Byd bu bomio trwm ar y ddinas gan luoedd awyr Prydain a'r Unol Daleithiau, a lladdwyd tua\n42,000 o'r trigolion.\nDinas yn rhan ddeheuol talaith Niedersachsen yn yr Almaen yw Hildesheim. Saif tua 30 km i'r de-ddwyrain o Hannover. Mae'n safle esgobaeth ac yn ddinas brifysgol, gyda phoblogaeth o tua 103,000.\nSefydlwyd Hildesheim yn 815 fel safle esgobaeth, a daeth yn brifddinas Tywysog-Esgobaeth Hildesheim. Mae'r Eglwys Gadeiriol ac Eglwys Sant Mihangel wedi ei dynodi fel Safle Treftadaeth y Byd gan UNESCO.\nDinas yn Walonia yng Ngwlad Belg yw Liège (Iseldireg: Luik, Almaeneg: Lüttich). Saif yn Wallonia, y rhan Ffrangeg ei iaith o'r wlad, a hi yw prifddinas talaith Liège. O 972 hyd 1795, hi oedd prifddinas Tywysogaeth Liège. Roedd y boblogaeth ym Mai 2009 yn 194,054.\nSefydlwyd y ddinas tua 700, yn dilyn llofruddiaeth Sant Lambert, esgob Tongres-Maastricht. Symudodd ei olynydd, Sant Hubert, ganolfan yr esgobaeth o Maastricht i Liège.\nRoedd brenhinllin y Merofingiaid a'r Carolingiaid yn wreiddiol o'r ardal yma, ac mae cerflun o Siarlymaen yng nhanol y ddinas.\nCynrychiolir yr ardal hon yn y Cynulliad Cenedlaethol gan Rebecca Evans (Llafur) a'r Aelod Seneddol yw Tonia Antoniazzi (Llafur).I ddechrau, cyfuniad o 'Llan' a Merwall oedd yr enw, ac fe dyfodd 't' yn raddol ar ddiwedd yr enw personol. Pan fu anghytuno rhwng Esgobaeth Llandaf ac Esgobaeth Tyddewi ynglyn â'r ffiniau rhyngddynt rhoddwyd yr enw Teilo i fewn i'r enw ar ôl ailgysegru'r eglwys leol i Sant Teilo, gan ei fod yn nawddsant Esgobaeth Llandaf, er mwyn tanlinellu ei bod yn perthyn i'r esgobaeth honno.\nMae Reims yn ddinas hynafol ym Marne i'r dwyrain o Paris yng ngogledd Ffrainc.\nSwydd seremonïol yng Ngogledd-ddwyrain Lloegr yw Swydd Durham (neu Caerweir) (Saesneg: Durham neu County Durham). Ei chanolfan weinyddol yw Durham. Mae trefi pwysig eraill yn y swydd yn cynnwys Consett, Stanley, Chester-le-Street, Bishop Auckland (Auclud-yr-Esgob), Barnard Castle, Crook ac Easington. Yn y gorffennol roedd Gateshead, Sunderland, De Tyneside, Darlington, Stockton a Hartlepool yn ffurfio rhannau o'r swydd. Mae'r dir yn ffinio â Chumbria, Northumberland a Gogledd Swydd Efrog.\nDurham yw sedd trydydd brifysgol Lloegr ar ôl Rhydychen a Chaergrawnt.\nMae Swydd Durham yn rhan o Esgobaeth Gatholig Hexham a Newcastle, ac Esgobaeth Anglicanaidd Durham. Heddlu'r swydd yw Heddlu Caerweir gyda phencadlys yn Aykley Heads ar bwys Durham.\nDinas yng ngogledd-orllewin talaith Bafaria yn yr Almaen a phrifddinas ardal Unterfranken yw Würzburg. Saif ar Afon Main, ac roedd y boblogaeth yn 134,225 2007.\nYmhlith adeiladau nodedig y ddinas, mae labordy Wilhelm Röntgen lle darganfuwyd Pelydr X, a phalas y Tywysog-Esgob sydd ar restr Safleoedd Treftadaeth y Byd. Sefydlwyd yr esgobaeth yn 742 gan Sant Bonifatius. Sefydlwyd y brifysgol, yr hynaf ym Mafaria, yn 1402.\nY gangen Gymreig o'r Eglwys Anglicanaidd yw'r Eglwys Yng Nghymru. Datgysylltwyd Yr Eglwys yng Nghymru oddi wrth Eglwys Loegr ar 31 Mawrth 1920, dan Ddeddf yr Eglwys Gymreig (1914). Mae'r corff yn berchen ar bron i 1,400 o eglwysi yng Nghymru mewn dros 900 o blwyfi. Diffinia ei hun fel, "eglwys hynafol y tir hwn... sy'n gafael yn dynn yn yr athrawiaeth a'r weinidogaeth o un Eglwys gatholig ac efengylaidd.".John Davies yw Archesgob Cymru er 2017, a bu'n Esgob Abertawe ac Aberhonddu er 2008.Mae'r Eglwys yng Nghymru yn cydnabod Archesgob Caergaint fel canolbwynt undod, ond nid oes ganddo awdurdod dros yr Eglwys yng Nghymru.


Gweledigaeth newydd ar gyfer safle Marchnad Da Byw'r Bont-faen\ncy > our_council > press_and_communications > latest_news > Gweledigaeth newydd ar gyfer safle Marchnad Da Byw'r Bont-faen\nGweledigaeth newydd ar gyfer safle Marchnad Da Byw’r Bont-faen\nMae Bwrdd Prosiect newydd a sefydlwyd gan Gyngor Bro Morgannwg wedi gosod gweledigaeth uchelgeisiol ar gyfer safle Marchnad Da Byw’r Bont-faen; ardal o’r dref y mae angen ei hadfywio’n sylweddol.\nDydd Gwener, 15 Mis Medi 2017 17:11 PM | Vale of Glamorgan\nMae’r bwrdd newydd, a sefydlwyd yn dilyn yr etholiadau lleol eleni, o’r farn bod potensial enfawr i'r safle oherwydd ei leoliad yng nghanol y dref wrth galon Ardal Gadwraeth y Bont-faen a ger wal hanesyddol y dref.\nAm y rheswm hwn mae’n cynnig, yn amodol ar gymeradwyaeth y Cabinet, ariannu gwaith ailddatblygu uchelgeisiol a fydd yn hybu canol y dref ac yn creu mwy o lefydd parcio i’r cyhoedd.\nYn rhan o’r cynigion newydd, byddai’r Farchnad Da Byw bresennol yn cael ei symud i gyrion y Bont-faen, byddai Menter Gymunedol Marchnad y Fro (VMCE) yn sefydlu eu hadeilad Cyfnewidfa arfaethedig ar dir y Cyngor ochr yn ochr â wal y dref, a byddai gwelliannau'n cael eu gwneud o ran llefydd parcio cyhoeddus ar hyd wal y dref ac yn y prif safle da byw.\nByddai safle presennol y farchnad wedyn yn cael ei farchnata gan y Cyngor fel cyfle ar gyfer datblygiad cynaliadwy o ansawdd uchel, gan gynnwys mwy o lefydd parcio i’r dref.\nByddai cyfle hefyd i Ymddiriedolaeth y Siarter, yn amodol ar gyllid, ymarferoldeb a chaniatâd statudol, gyflawni eu huchelgais o adfer wal y dref ymhellach.\n“Fel Bwrdd newydd rydym wedi edrych ar y prosiect o safbwynt newydd ac rydym o’r farn y byddai adfywio'r safle hwn yn rhoi hwb i ganol y dref, yn creu llefydd parcio ychwanegol ac yn rhoi cyfle i VMCE ddarparu'r Gyfnewidfa ac i Ymddiriedolaeth y Siarter barhau i adfer waliau hanesyddol y dref.\n“Mae cyfarfodydd adeiladol wedi’u cynnal rhwng y bwrdd, gweithredwr y farchnad, Glam Marts, a VMCE ac mae’r bwrdd eisoes yn gweithio gyda Glam Marts i ddod o hyd i leoliad gwahanol lle byddai marchnad da byw yn cael ei sefydlu fel rhan o 'hyb amaethyddol' cyffrous newydd ar gyfer yr ardal leol.\n“Rydyn ni’n gwybod bod yr hyn rydyn ni’n ei gynnig yn gam sylweddol o’r hyn a ystyriwyd yn y gorffennol. Bydd hon yn broses gyffrous gyda llawer o ffactorau i’w hystyried. Byddai angen i unr\nhyw ddatblygiad newydd cael ei ddylunio’n sympathetig i barchu'r cyd-destun hanesyddol a’r Ardal Gadwraeth. Fodd bynnag, rydym yn benderfynol o weld hyn yn llwyddo ac i wneud canol tref y Bont-faen yn fwy llewyrch\nus nag erioed.” - Cynghorydd John Thomas, Arweinydd Cyngor Bro Morgannwg\nMae’r VMCE wedi cytuno bod potensial enfawr i’r awgrymiadau a wnaed o ran dyfodol y farchnad da byw, creu adeilad ‘Cyfnewidfa’ gymunedol a chynyddu nifer y llefydd parcio.\n“Mae’r VMCE bob amser wedi credu y byddai mynd i’r afael â safle'r farchnad da byw mewn modd cadarnhaol yn creu tref lewyrchus, iachus a chynaliadwy i’r Fro, gan gefnogi masnachwyr a’r gymuned fel ei gilydd, ac rydym wrth ein bodd ag agwedd bwrdd newydd y prosiect.”\nMandy Davies, cadeirydd VMCE\nBydd adroddiad ar ddyfodol safle’r Farchnad Da Byw yn cael ei ystyried gan y Cabinet cyn diwedd y flwyddyn.


Pantycelyn yn croesawu cenhedlaeth newydd o fyfyrwyr Cymraeg - Prifysgol Aberystwyth\nPantycelyn yn croesawu cenhedlaeth newydd o fyfyrwyr Cymraeg\nChwith i’r Dde: Gweinidog Addysg Llywodraeth Cymru, Kirsty Williams AS; Moc Lewis, Llywyd UMCA; Gwerfyl Pierce Jones, cyn-Cadeirydd Bwrdd Proseict Pantycelyn; Dr Emyr Roberts, Cadeirydd Cyngor Prifysgol Aberystwyth a’r Athro Elizabeth Treasure, Is-Ganghellor Prifysgol Aberystwyth yn nodi ail agor Neuadd Pantycelyn ddydd Gwener 18 2020.\nMae neuadd breswyl enwocaf Cymru wedi ailagor ei drysau heddiw, ddydd Gwener 18 Medi 2020, gyda’r myfyrwyr yn dychwelyd i Brifysgol Aberystwyth ar gyfer dechrau’r flwyddyn academaidd newydd.\nAr ei newydd wedd mae Neuadd Pantycelyn, sydd wedi ei thrawsnewid gan fuddsoddiad o £16.5m, yn cynnig llety o’r radd flaenaf i hyd at 200 o fyfyrwyr a chartref modern a chyfoes i gymuned fyrlymus myfyrwyr Cymraeg y Brifysgol.\nMae pob un o’r ystafelloedd gwely wedi ei hadeiladu o’r newydd ac yn cynnwys ystafell ymolchi en-suite, ac mae rhai o ystafelloedd mwyaf adnabyddus y Neuadd – y Lolfa Fawr, y Lolfa Fach a’r Ystafelloedd Cyffredin Hŷn ac Iau wedi eu gweddnewid.\nAc, yn unol â dymuniadau caredigion y neuadd, mi fydd y traddodiad o gydfwyta yn y Neuadd yn parhau gyda brecwast a phryd bwyd â’r hwyr ar gael yn y Ffreutur o ddydd Llun i ddydd Gwener.\nYn ogystal â buddsoddiad y Brifysgol ei hun, derbyniodd y prosiect gyfraniad o £5m gan raglen Addysg ac Ysgolion ar gyfer yr 21ain Ganrif Llywodraeth Cymru, a bydd Gweinidog Addysg Cymru, Kirsty Williams AS, yn ymweld â’r neuadd ddydd Gwener 18 Medi i’w hailagor, ochr yn ochr ag Is-Ganghellor Prifysgol Aberystwyth, Yr Athro Elizabeth Treasure.\nDywedodd Yr Athro Treasure; “Mae hwn yn ddiwrnod mawr i ni yma ym Mhrifysgol Aberystwyth, ac yn benllanw taith bwysig i ni. Wrth ailagor Pantycelyn rydym yn datgan yn glir ein hymroddiad at y Gymraeg a diwylliant Cymru, ac at ddarparu cartref cyfoes a chyffrous i do newydd o fyfyrwyr sydd wedi dewis ymuno gyda ni yma yn Aberystwyth, a phrofi rhagoriaeth academaidd ein Prifysgol, mewn cymuned lle mae’r Gymraeg yn iaith naturiol dydd i ddydd. Mae’n gyfle hefyd i ni gydnabod a diolch i bawb a gyfrannodd at hanes cyfoethog y neuadd unigryw hon, yn fyfyrwyr, yn gyn-fyfyrwyr, yn gyfeillion ac yn aelodau staff, ac sydd wedi chwarae eu rhan wrth wireddu’r freuddwyd o ail-agor Pantycelyn.”\nDywedodd Kirsty Williams: “Mae Neuadd Pantycelyn yn adeilad eiconig o fewn y gymuned Gymraeg ei hiaith ac mae wedi bod yn rhan o wead yr iaith yn lleol ers degawdau, yn ogystal â bod yn bair o dalent i fyfyrwyr sy'n mynd ymlaen i chwarae rhan bwysig yng Nghymru ac yn rhyngwladol.\n“Fel rhan o'n nod i gyflawni miliwn o siaradwyr Cymraeg erbyn 2050, rydym am ddatblygu addysg ôl-orfodol sy'n cefnogi pobl i ddatblygu sgiliau yn y Gymraeg i'w defnyddio'n gymdeithasol a thrwy gydol eu gyrfaoedd. Mae Pantycelyn, a chymuned ehangach Aberystwyth, yn bwysig wrth feithrin y defnydd o'r Gymraeg ym mhob sefyllfa a chan bawb sy’n medru rhywfaint o’r iaith.\n“Rwy’n falch iawn o allu cefnogi adnewyddiad Neuadd Pantycelyn ac edrychaf ymlaen at weld hwn yn gartref i fyfyrwyr Cymraeg eu hiaith am flynyddoedd lawer i ddod.”\nGydag ailagor y Neuadd, mae Undeb Myfyrwyr Cymraeg Aberystwyth (UMCA) yn dychwelyd i’r neuadd gan ymgartrefu mewn swyddfa newydd sbon lle bydd cymorth a chyngor i fyfyrwyr ar gael, a rhaglen lawn o weithgareddau yn cael ei threfnu.\nDywedodd Moc Lewis, Llywydd UMCA: “Mae ail agor Pantycelyn yn gam pwysig iawn i bawb yma ym Mhrifysgol Aberystwyth ac mae’r cyfleusterau yn y neuadd newydd yn wych. Fel llais y myfyrwyr, mae’n bwysig i ni fod swyddfa UMCA yma yn y Neuadd fel ein bod yn rhan o’i bywyd dyddiol ac yn cefnogi’r gymuned bwysig hon. Rydym yn ymwybodol iawn o gyfraniad anhygoel y Neuadd dros y degawdau; ein tro ni yw hi nawr i lunio’r bennod nesaf, ac mae heddiw yn ddechrau cyffrous i’r bennod honno yn hanes Pantycelyn.”\nAgorwyd Pantycelyn am y tro cyntaf yn 1951 fel neuadd i fechgyn a daeth yn Neuadd Gymraeg ym 1974.\nAr hyd y blynyddoedd profodd cymuned Pantycelyn yn feithrinfa greadigol lenyddol a cherddorol heb ei hail, gyda llu o awduron a beirdd llwyddiannus ymhlith ei chyn breswylwyr, yn ogystal â bandiau sydd wedi gwneud eu marc ar y byd roc a phop Cymraeg.\nFe fu’r neuadd yn gartref i’r hanesydd blaenllaw ac awdur Hanes Cymru, y diweddar Dr John Davies Bwlchllan, a fu’n warden yno rhwng 1974 a 1992.\nDaeth Pantycelyn i amlygrwydd rhyngwladol yng ngwanwyn 1969, wrth iddi ddod yn gartref i’r Tywysog Siarl. Daeth y Tywysog i Brifysgol Aberystwyth i astudio’r Gymraeg cyn ei arwisgiad ddechrau Gorffennaf 1969. Ymddangosodd y Neuadd yng nghyfres 3 o’r gyfres Netflix boblogaidd, The Crown a ryddhawyd yn hydref 2019.


Telerau ac Amodau Eisteddfod Gerddorol Ryngwladol Llangollen - Eisteddfod Gerddorol Ryngwladol Llangollen\nRydym wedi ymrwymo i gynnal digwyddiad Covid diogel. Mae gennym eisoes fesurau penodol ar waith i sicrhau bod ein cynulleidfaoedd yn cael eu hamddiffyn ac yn gallu ymlacio a mwynhau awyrgylch hyfryd yr ŵyl, tra’n gwybod bod pob rhagofal wedi’i gymryd. Ar gyfer 2022 mae’r rhain yn cynnwys lleoliad llai, er mwyn sicrhau y gallwn reoli nifer yr ymwelwyr â’n safle yn ofalus, yn ogystal â gweithdrefnau hylendid gwell.\nGan fod y canllawiau ar gyfer Covid-19 yn newid yn rheolaidd, rydym yn cadw llygad barcud ar gyngor Llywodraeth Cymru ynghylch digwyddiadau mawr, a byddwn yn rhoi manylion llawn i ddeiliaid tocynnau yn nes at fis Gorffennaf. Os hoffech weld y cyngor diweddaraf ewch i: https://llyw.cymru/coronafeirws a https://www.croeso.cymru/cy/coronafeirws\nRhoddir y tocyn hwn ar ran y cyflwynydd , sef Eisteddfod Gerddorol Ryngwladol Llangollen ac mae’n ddarostyngedig i’r telerau ac amodau canlynol.\nTickets can only be exchanged or refunded in the case of a cancelled performance.\nNi chaniateir mynediad i neb i’r digwyddiad hwn heb docyn neu gerdyn pàs dilys.\nEr mwyn diogelwch y bobl yn y digwyddiad, mae rheolwyr y lleoliad ac Eisteddfod Gerddorol Ryngwladol Llangollen yn cadw’r hawl i wrthod mynediad a chynnal chwiliadau diogelwch. Ni ddylech ddod ag alcohol neu unrhyw eitemau gyda chi nad ydynt yn hanfodol (fel cadeiriau gwersylla) gan y bydd y rhain yn cael eu hatafaelu wrth y fynedfa ac ni fyddant yn cael eu dychwelyd.\nMae Eisteddfod Gerddorol Ryngwladol Llangollen yn cadw’r hawl i newid neu amrywio’r cynnwys neu amseriad y cyfan neu unrhyw ran o’r digwyddiad o dan amgylchiadau sydd y tu hwnt i’w rheolaeth resymol heb unrhyw rwymedigaeth i wneud unrhyw drefniant ar gyfer ad-dalu neu gyfnewid tocynnau.\nMae mynediad i’r digwyddiad ar risg Deiliad y Tocyn ei hun. Ni fydd Eisteddfod Gerddorol Ryngwladol Llangollen yn atebol am unrhyw golled, anaf neu ddifrod a gafwyd yn y digwyddiad, gan gynnwys difrod, lladrad neu golledion i eiddo a cherbydau modur, os yw’r achos yn ganlyniad i esgeulustod deiliad y tocyn neu weithredoedd noddwyr neu drydydd partïon eraill neu force majeure.\nFel amod gwerthu, mae deiliaid tocynnau yn cytuno i gael eu ffilmio, tynnu eu llun a’u recordio ar gyfer teledu, radio, gwe-ddarllediad a darllediadau cyhoeddus eraill mewn unrhyw gyfrwng a/neu ar gyfer unrhyw fideo neu DVD fel rhan o’r gynulleidfa a/neu gan unrhyw gamerâu teledu cylch cyfyng a recordiadau a weithredir gan neu ar ran Eisteddfod Gerddorol Ryngwladol Llangollen at ddibenion diogelwch y cyhoedd.\nMae’n amod o gael mynediad i’r sioe na allwch wneud unrhyw ddefnydd masnachol (nad yw’n breifat) o’r sioe neu unrhyw ran ohoni.\nNi chaniateir cŵn ar y safle ac eithrio cŵn canllaw, cŵn cymorth a chŵn clyw.\nGwiriwch fanylion, amseriad a thaliadau meysydd parcio y digwyddiad cyn teithio gan y gall y rhain gael eu newid.\nGwiriwch eich taith cyn cychwyn er mwyn sicrhau eich bod yn cyrraedd mewn pryd. Nid yw’r trefnwyr yn gyfrifol am unrhyw oedi o ganlyniad i darfu ar drefniadau teithio.\nDylai unrhyw gwynion sy’n ymwneud â’r digwyddiad gael eu gwneud i swyddfa’r trefnydd yn brydlon, cyn neu yn ystod y digwyddiad.\nBydd pob ymdrech yn cael ei wneud i dderbyn pobl sy’n cyrraedd yn hwyr yn ystod toriad priodol ond ni ellir gwarantu mynediad pob tro.\nNi chaniateir offer recordio yn ardaloedd perfformiad y digwyddiad.\nBydd rhai o’r digwyddiadau yn cael eu cynnal yn yr awyr agored a bydd yn digwydd waeth beth yw’r tywydd (oni bai bod y swyddog diogelwch o’r farn nad yw hynny’n ddiogel). Nid oes unrhyw ad-daliadau ar gyfer tywydd gwael. Rydym yn argymell yn gryf eich bod yn dod gwisgo’n briodol ar gyfer digwyddiad awyr agored ar yr adeg berthnasol o’r flwyddyn.\nYn unol â’r gyfraith, nid oes caniatâd i ymwelwyr o dan 18 oed brynu neu samplo diodydd alcoholig neu gyllyll.


Effaith homoffobia ar fy iechyd meddwl - Mind\nWednesday, 21 August 2019 Lowri\nMae Lowri yn byw yng Nghaerdydd gyda’i phartner, Laura a’i mab, Iestyn.\nMae gan bawb iechyd meddwl. Ond fel rydyn ni’n gwybod, dydy pawb ddim yn mwynhau iechyd meddwl heb anawsterau. Mae pobl LGBTIQ+ yn gyfarwydd ag anawsterau iechyd meddwl. Dydy fy siwrna’ i fel lesbiad yn sicr ddim wedi bod yn ddidrafferth. Ond doeddwn i ddim yn barod am yr effaith y byddai’r homoffobia wnes i ei brofi pan oeddwn i yn fy arddegau yn ei chael ar fy meichiogrwydd.\nRoeddwn i’n 32 mlwydd oed ac yn teimlo’n lwcus iawn fod fy rownd gyntaf o i IVF wedi bod yn llwyddiannus. A diolch i gyfraith y DU, roeddwn i’n gallu ffrwythloni wy fy nghariad â sberm a gafodd ei roi am ddim elw, a hyd yn oed yn gallu cario’r babi fy hun! Pan oeddwn i yn fy arddegau, byddai wedi bod yn anodd iawn i mi ddychmygu y byddai hyn yn digwydd i mi. Fe wnes i dyfu i fyny yn y 90au, pan oedd homoffobia yn beth normal. Fe wnes i dyfu i fyny pan oedd nifer o bobl yn meddwl bod pobl queer yn anfoesol, yn rhyfedd a hyd yn oed yn ffiaidd. Oherwydd hynny, dechreuais gasáu fy hun. Roedd y ffordd roeddwn i’n teimlo am ferched eraill yn codi ofn arna’ i. Roedd arna’ i ofn y byddai rhywun yn darganfod fy nghyfrinach.\n"A dyma ddechrau fy mrwydr hir â gorbryder. Doedd pobl queer ddim yn cael cefnogaeth bryd hynny, a doedd dim llawer o ymwybyddiaeth o iechyd meddwl bryd hynny chwaith."\nMae’n rhaid i ni ferched ymdopi â llawer iawn o newidiadau i’n hormonau yn ystod ein hoes. Dau un o'r newidiadau mwyaf yn ystod beichiogrwydd. Mae hormonau mor bwerus yn ystod beichiogrwydd, maen nhw’n gallu newid y ffordd mae’r ymennydd yn gweithio. Fydd pob menyw feichiog ddim yn cael problemau iechyd meddwl, ond oherwydd cyfuniad o dyfu i fyny yn ofni’r ffaith fy mod i’n hoffi merched eraill, a digwyddiadau anodd eraill yn fy mywyd, dirywiodd fy iechyd meddwl.\nY cyfnod pan oeddwn i’n feichiog oedd amser anoddaf fy mywyd. Roedd fy meddwl i’n aflonydd drwy’r amser. Prin oeddwn i’n cysgu ac roedd fy adrenalin wedi codi i'r entrychion. Doeddwn i ddim yn gallu canolbwyntio ar unrhyw beth oherwydd bod fy meddwl i’n rasio ac yn obsesiynol. Doedd gen i ddim rheolaeth dros fy nghorff, a doedd na ddim byd yn gallu tawelu fy meddwl i.\n"O ganlyniad i flinder meddyliol a chorfforol, roedd realiti’n dechrau teimlo ymhell i ffwrdd a dechreuais deimlo’n llawn anobaith."\nCyfeiriodd fy nheulu i at y tîm iechyd meddwl amenedigol, a chefais dabledi gwrthiselyddion a oedd yn ddiogel i'w cymryd yn ystod beichiogrwydd. Cefais gynnig therapi hefyd, yn ogystal ag ymweliadau gan weithwyr iechyd proffesiynol i’r cartref. Ond, aeth pethau’n waeth fyth ar ôl rhoi genedigaeth.\nAm ennyd fach hyfryd, doedd fy ngofid ddim yn bod wrth i’n mab tlws gael ei eni. Roeddwn i’n ei garu ar unwaith. Roedd ein teulu ni’n gyflawn.\nAeth ychydig wythnosau heibio, ac roedd fy nheulu’n tynnu at ei gilydd yn helpu i ofalu am ein plentyn newydd-anedig. Cefais dabledi cryfach fel rhan o driniaeth barhaus. Ond tra roedd ein mab yn dod yn ei flaen yn dda, roeddwn i’n dechrau colli gafael ar realiti eto, ac roedd fy iechyd meddwl i’n dirywio. Doedd fy nghorff i ddim yn ymlacio, a doeddwn i dal ddim yn cysgu’n dda o gwbl. Dyna pryd aeth fy nheulu â fi i’r ward seiciatrig leol.\nRoedd fy noson gyntaf yn y ward seiciatrig yn llwm; roeddwn i’n gaeth yn fy meddwl fy hun, ac yn teimlo fel carcharor, er bod y staff yn ofalgar iawn yno. Newidiodd y meddygon fy meddyginiaeth a daeth arbenigwyr i’m gweld i, ond doedd dim byd yn helpu. Erbyn y drydedd noson, doeddwn i ddim yn gallu dioddef bod yno ddim mwy, a gofynnais am gael dod adref. Ond, unwaith y cyrhaeddais i adref y gwnes i roi’r gorau i obeithio.\nY tro hwn, aeth rhywun o’r ysbyty seiciatrig â fi’n ôl yno. Cefais wrthiselyddion, cyffuriau tawelu a chyffuriau gwrth-seicotig. Pan aeth hi i’r pen, cefais ECT (therapi electrogynhyrfol). Y syniad oedd y byddai'r ECT yn creu llwybrau newydd yn fy ymennydd i. A dyna’n union ddigwyddodd - rhoddodd ddechrau newydd i mi.\nDros yr ychydig wythnosau nesaf yn yr uned seiciatrig, cysgais yn iawn am y tro cyntaf mewn tua blwyddyn. Gyda help diflino’r tîm iechyd meddwl amenedigol, roeddwn i’n cryfhau bob dydd. Roedd fy ffrindiau a fy nheulu’n gefn mawr i mi, ac roedd fy nghariad yn dod â’n mab i fy ngweld i’n rheolaidd.\nRoeddwn i’n barod i ddechrau byw unwaith eto erbyn i mi adael yr ysbyty. Roeddwn i hefyd wedi cael diagnosis o’r diwedd - Iselder Cythryblus. Roedd gorbryder yn derm eang iawn, ond roedd iselder cythryblus yn disgrifio fy mhrofiadau i’r dim. Roedd cael y label hwnnw’n fy helpu i ddeall fy salwch am y tro cyntaf erioed. Roedd yn rhaid i mi ganfod ffordd i atal y label hwnnw rhag fy niffinio i nawr.\nMae fy mab i’n chwe mis oed erbyn hyn, ac mae ein teulu’n mynd o nerth i nerth. Dw i wedi cael 13 rownd o ECT a dw i mewn lle llawer gwell erbyn hyn. Dw i’n dal i gael help gan y tîm iechyd meddwl cymunedol, a bydd hynny’n parhau am gyfnod eto. Mae gen i gynllun meddygol sydd wedi cael ei deilwra’n arbennig i mi, ac mae’n cynnwys defnyddio cyffuriau gwrth-seicotig.\nFe wnes i aros 17 mlynedd am ddiagnosis; iselder cythryblus a oedd yn deillio o orbryder ynghylch fy nheimladau pan oeddwn i yn fy arddegau, teimladau yr oedd pawb i fy nghwmpas i’n credu oedd yn ddrwg. Gall homoffobia gael effaith hirdymor ar bobl.\n"Fy neges i bobl eraill yw, peidiwch â rhoi'r ffidil yn y to pan mae’n dod i’ch iechyd meddwl. Gall gymryd misoedd, neu hyd yn oed flynyddoedd, i gael diagnosis cywir a thriniaeth briodol. Dydy profiadau pawb o’r un salwch fyth yr un fath."\nYn yr un modd, mae pawb yn y gymuned LGBTIQ+ yn unigolion sy’n haeddu teimlo a charu yn eu ffordd unigryw eu hunain. Gall perthyn i’r teulu LGBTIQ+ eich helpu chi i ganfod pwy ydych chi; i fod yn falch o bwy ydych chi, yn hytrach nag yn ofnus. Gobeithio y gallaf helpu fy mab i ddeall y neges hon.


Brenda Davies - MOMA Machynlleth\nMae’r awdur teithio Brenda Davies yn trafod ‘Finding belonging in a foreign land - a sojourn in Subsaharan Africa’\nMae Dr Brenda Davies yn Seiciatrydd Ymgynghorol ac yn awdur sy’n dysgu ac yn gweithio dros heddwch a gwella gwrthdaro dros y byd. Mae hi’n awdur toreithiog, wedi ysgrifennu am ysbrydolrwydd ac iechyd, ac ‘roedd gwerthiant ei nofel gyntaf The Girl Behind the Gates yn wych. Mae ganddi nofel arall ar fin cael ei chyhoeddi, The Hummingbird Stone. Nofel yw hon sydd wedi ei gosod yn Zambia a Zimbabwe. Wedi treulio sawl blwyddyn yn Zmbia mae hi wrth ei bodd yn byw yn Nghymru erbyn hyn.\nBydd Brenda, yn ystod ei sgwrs, yn trafod dod o hyd i ymdeimlad o berthyn mewn tir estron. Ers yn blentyn, teimlai ei bod yn perthyn i gyfandir Affrica, ac or diwedd bu iddi gyrraedd Zambia pan oedd yn 28 oed. Yno darganfyddodd ymdeimlad dwfn o berthyn, a syrthiodd mewn cariad gyda’r wlad a’i phobl. Mae gweithio yno wedi ei hysbrydoli, nid yn unig yn ei gyrfa meddygol, ond hefyd yn ei gwaith dros heddwch byd-eang.


Swyddfa Docynnau 01792 60 20 60\nMercher 23 Medi\nY dyfodol mewn perthynas â Taliesin\nYn dilyn ein datganiad blaenorol a’n geiriau o solidariaeth â’r mudiad Mae Bywydau Duon yn Bwysig, rydym wedi bod yn meddwl o ddifrif sut gallwn wneud newidiadau go iawn yn ein cylchoedd. Rydym yn cydnabod bod gan sector y celfyddydau a diwylliant rôl bwysig i’w chwarae wrth fynd i’r afael ag anghydraddoldeb yn ein cymdeithas ac wrth herio a diddymu systemau sy’n ffafrio rhai grwpiau dros eraill. Rydym yn cydnabod hefyd fod meysydd lle hoffem wedi bod yn gryfach yn y gorffennol, yn enwedig yn amrywiaeth ein timau er enghraifft.\nRydym yn ymrwymedig i newid, ond rydym yn cydnabod y byddwn weithiau’n gwneud camgymeriadau. Os bydd hyn yn digwydd, ni fyddwn yn osgoi’r sgyrsiau anodd wrth i ni ymdrechu i greu’r lleoliad mwyaf cynhwysol a mwyaf agored, un sy’n edrych yn gadarnhaol tua’r dyfodol, ar gyfer ein cynulleidfaoedd, ein hartistiaid, ein staff a myfyrwyr Prifysgol Abertawe.\nDros y blynyddoedd diwethaf, rydym wedi gwneud newidiadau yn ein rhaglenni i sicrhau eu bod yn fwy amrywiol ac yn fwy cynrychioladol o’r cymunedau rydym yn eu gwasanaethu. Fodd bynnag, mae bob amser lle i wella.\nMae ein camau nesaf yn edrych yn debyg i hyn:\nFel rhan o Brifysgol Abertawe, rydym yn rhannu polisi cydraddoldeb ac amrywiaeth. Byddwn yn adolygu hwn ac yn gwneud y newidiadau angenrheidiol i sicrhau ei fod yn addas at ein diben ni fel cyflwynydd, a chynhyrchydd o bryd i’w gilydd, ddigwyddiadau’r celfyddydau. Rydym wedi ymrwymo i’r Marc Siarter Cydraddoldeb Hiliol y gellir ei weld yma:\nByddwn yn pennu nodau a chamau gweithredu clir i gyflawni gweithle mwy cyfartal a chynrychioladol, gan amrywio’r bobl rydym yn gweithio gyda nhw, gan gynnwys ein tîm staff, ein cydweithredwyr, ein hymgynghorwyr a’r artistiaid rydym yn eu cefnogi etc.\nByddwn yn sicrhau bod ein dulliau cyfathrebu (gwefan, cyfryngau cymdeithasol etc) yn adlewyrchu’r gymdeithas rydym yn gweithio i’w chreu, neu’n herio’r sefyllfa bresennol i gynyddu ymwybyddiaeth, trafodaeth a dealltwriaeth.\nByddwn yn parhau i gymryd rhan mewn sgyrsiau a arweinir gan y sector am y newid mae angen ei wneud ac rydym wedi ymrwymo i gefnogi’r mentrau hyn i’w helpu i lwyddo.\nByddwn yn parhau i’n haddysgu ein hunain am bynciau gan gynnwys hiliaeth systemig, rhagfarn ddiarwybod, a meddiannu diwylliannol sydd ond yn rhy gyffredin yn ein cymdeithas a’n diwydiant, fel nad ydym yn galluogi problemau systemig i barhau.\nBydd ein hymrwymiad i’r cynllun hwn yn gofyn i ni wrando, dysgu a gwthio ein hunain yn barhaus. Wrth i ni ddatblygu fel sefydliad, bydd angen i ni adolygu a diweddaru ein cynllun i sicrhau ein bod ar y trywydd i’w gyflawni a bod ein hamcanion yn uchelgeisiol o hyd. Mae’r datganiad hwn yn addewid o gefnogaeth a solidariaeth i bawb sy’n brwydro am gymdeithas fwy cyfiawn a chyfartal.\nSwydd newydd: Rheolwr Cynllunio a Gweithrediadau Diwylliannol CARTREF A CHYNEFIN: Galwad newydd am artistiaid a chynhyrchwyr lleol Cyhoeddi Mathilde Lopez a Cath Sherrell fel prif gyd-weithwyr Cartref a Chynefin Bywydau Du o Bwys Cartref a Chynefin\nHawlfraint © Taliesin 2022


Awgrymiadau defnyddiol ar gyfer symud i yrfa ym maes adeiladu | Am Adeiladu\nAwgrymiadau defnyddiol ar gyfer symud i yrfa ym maes adeiladu\n08 Mehefin 2020\nMae sawl ffordd y gallwch ymuno â'r diwydiant adeiladu. Gallwch gael swyddi fel graddedigion, mynd yn syth o’r ysgol i brentisiaeth, gwneud cais am rôl lefel mynediad, neu ddechrau gyda rhywfaint o brofiad gwaith mewn rôl rydych yn teimlo y gallai fod yn addas i chi.\nYn yr erthygl hon, byddwn yn edrych ar rai awgrymiadau defnyddiol ar gyfer symud i yrfa yn y diwydiant adeiladu.\nPam dewis swydd yn y diwydiant adeiladu?\nAmrywiaeth. Mae amrywiaeth eang o swyddi yn y diwydiant adeiladu, sy’n cynnig llawer o gyfleoedd i ddod o hyd i un sy’n addas i’ch sgiliau a’ch dyheadau. O rolau rheoli i rolau addysgol, gallwch symud i’r ochr neu i fyny er mwyn cadw eich llwybr gyrfa yn ffres.\nGalw. Bydd galw o hyd am weithwyr adeiladu, boed dan gontract neu mewn rôl barhaol. Mae prosiectau’n dechrau drwy’r amser, a gallwch ddefnyddio eich sgiliau blaenorol i adeiladu ar eich profiad ar draws pob un rydych chi’n ymwneud ag ef, ni waeth pa rôl rydych chi’n ei chwarae.\nDatblygu sgiliau tîm. Yn aml mae gwaith tîm yn allweddol i unrhyw brosiect adeiladu, sy’n golygu y byddwch yn meithrin perthnasoedd ac yn datblygu eich sgiliau rhyngbersonol drwy gydol eich gyrfa ym maes adeiladu. Byddwch yn edrych yn ôl â balchder ar brosiectau rydych chi wedi’u cyflawni fel tîm.\nGwneud gwahaniaeth. Bydd gyrfa yn y maes adeiladu yn gwneud gwahaniaeth i’ch cymuned leol ac i’r rhai rydych chi’n cwblhau prosiectau ar eu cyfer. Gallwch chi fod yn rhan o’r gwaith o ddylunio, cynllunio a datblygu prosiectau a all wneud gwahaniaeth go iawn.\nEdrychwch ar y math o rôl adeiladu y gallech chi ei mwynhau. Gallai crefftau medrus fel gwaith coed neu beirianneg ymddangos yn fwy deniadol i chi na gwaith rheoli prosiectau neu waith dylunio. Bydd gwybod beth sydd ar gael yn y lle cyntaf yn eich helpu i gyfyngu ar eich dewisiadau yn nes ymlaen.\nMeddyliwch am y sgiliau sydd gennych chi’n barod. Hyd yn oed os mai nawr rydych yn gadael yr ysgol, pa bynciau ydych chi wedi rhagori ynddynt ac y gallech eu defnyddio i weithio ym maes adeiladu? Os ydych chi’n newid gyrfa, beth hoffech chi ei drosglwyddo o’ch swydd flaenorol i’ch swydd newydd?\nCeisiwch gael rhywfaint o brofiad o’r rôl neu’r rolau rydych chi’n credu fyddai’n addas i chi. Gall cysgodi rhywun a gwylio sut mae’n treulio diwrnod arferol eich ysbrydoli neu ddangos lle gallech chi fod angen rhywfaint o hyfforddiant neu gefnogaeth.\nYmunwch â fforymau ar-lein, ewch i ddigwyddiadau (fel Wythnos Genedlaethol Prentisiaethau), a dod i adnabod pobl sydd eisoes yn gweithio yn y diwydiant adeiladu. Nid yn unig rydych yn bod yn rhagweithiol, ond efallai y byddwch yn dysgu rhywbeth nad oeddech yn ei wybod am rôl neu’n cwrdd â rhywun a allai eich helpu yn nes ymlaen.\nChwilio am gwrs neu brentisiaeth\nOs ydych chi angen neu eisiau hyfforddiant ffurfiol ar gyfer y swydd rydych chi’n chwilio amdani yn y diwydiant adeiladu, dewch o hyd i un sy’n addas i chi. Mae cyrsiau’n amrywio gymaint â’r rolau maen nhw’n eich paratoi ar eu cyfer, o ran hyd a dyfnder. Os ydych chi’n poeni am dalu am hyfforddiant, edrychwch ar yr hyn y gallwch gael cyllid ar ei gyfer.\nCITB yw bwrdd hyfforddi’r diwydiant adeiladu yng Nghymru, Lloegr a’r Alban. Dan nawdd yr Adran Addysg, gallwn eich helpu i symud i yrfa ym maes adeiladu.\nOs ydych chi’n chwilio am swydd newydd, angen gyrfa newydd, neu eisiau gwybod mwy am unrhyw hyfforddiant y gallwn ei gynnig, cysylltwch â ni.\nDdim yn siŵr ble i ddechrau? Cymrwch sbec ar ein prentisiaethau neu gyrsiau a chymwysterau CITB, neu darllenwch ein blogiau eraill i gael ysbrydoliaeth.


Ansicrwydd i’r Elyrch ar ôl diswyddo rheolwr West Brom – Golwg360\nAnsicrwydd i’r Elyrch ar ôl diswyddo rheolwr West Brom\n13 Mawrth 2019 am 12:34\nMae Graham Potter, rheolwr tîm pêl-droed Abertawe, yn cyfaddef fod diswyddo Darren Moore, rheolwr West Brom, dros y penwythnos yn creu ansicrwydd iddyn nhw heno (nos Fercher, Mawrth 13).\nMae’r Elyrch yn teithio i’r Hawthorns i herio’r tîm sy’n bedwerydd yn y tabl ar hyn o bryd, ac yn brwydro am le yn y gemau ail gyfle, os nad dyrchafiad awtomatig.\nTra eu bod nhw wedi paratoi i herio tîm Darren Moore, fe fyddan nhw’n herio tîm a fydd yng ngofal Jimmy Shan, y rheolwr dros dro.\n“A yw’n amser da [i herio West Brom]? Dim syniad. Fe gawn ni weld,” meddai Graham Potter.\n“Dyw hi’n sicr ddim yn gwneud pethau’n haws o ran gwybod beth maen nhw’n mynd i wneud, oherwydd mae ganddyn nhw reolwr dros dro.\n“O safbwynt gallu darogan, o’n safbwynt ni, dydy pethau ddim yn hawdd.”\nWrth drafod y penderfyniad i ddiswyddo Darren Moore, mae Graham Potter yn cyfaddef iddo gael ei synnu.\n“Ar lefel bersonol, dwi’n teimlo tristwch drosto fe a Graeme [Jones] a Wayne [Jacobs], oherwydd dydy e ddim yn beth braf pan fo cydweithwyr a ffrindiau yn colli eu swyddi.\n“Mae hynny yr un fath i bawb.\n“Ond rydyn ni’n gwybod mai busnes canlyniadau yw’r un rydyn ni ynddi ac os nad yw canlyniadau’n ddigon da i’r clwb, yna rydych chi’n gwybod eich bod chi mewn perygl, dim ots pwy ydych chi.\n“Mae’n destun siom i Darren, yn enwedig yn sgil y gwaith da wnaeth e ar ddiwedd y tymor diwethaf [wrth geisio cadw’r clwb yn yr Uwch Gynghrair], o safbwynt creu balchder a hygrededd i’r clwb yn yr Uwch Gynghrair, a bron iawn â chyflawni gwyrth.\n“Felly mae’n dangos sut gall pethau newid yn gyflym.\n“Rhaid i fi gyfaddef i’r peth fy synnu. Does gyda fi ddim syniad beth yw’r sefyllfa fewnol yn West Brom, ond roedd yn syndod oherwydd lle maen nhw yn y gynghrair.\n“Ro’n i yn y gêm ddydd Sadwrn [1-1 yn erbyn Ipswich] a doedd hi ddim yn un arbennig o bositif, ond roedd hi’n un sy’n gallu digwydd weithiau.”\nHerio Man City\nAr ôl heno, bydd sylw Graham Potter ac Abertawe yn troi at y gêm gwpan fawr yn erbyn Manchester City yn rownd wyth olaf Cwpan FA Lloegr ddydd Sadwrn.\nOnd mae’n dweud bod y naill gêm a’r llall yr un mor bwysig â’i gilydd yng nghyd-destun y tymor.\n“Mae un yn gyfle i gyrraedd rownd gyn-derfynol cystadleuaeth fawr, a’r llall yn gyfle i barhau i frwydro [am le yn y gemau ail gyfle] a chadw’r tymor i fynd ac ennill gêm yn y Bencampwriaeth, sy’n bwysig i ni o safbwynt lle’r ydyn ni o ran y tîm a datblygiad ein chwaraewyr.\n“Allwch chi ddim blaenoriaethu [un dros y llall] o safbwynt eu pwysigrwydd.”\nCerdyn coch Jake Bidwell yn “benderfyniad gwael”, meddai Steve Cooper


Dros nifer o flynyddoedd, mae Cyngor Sir y Fflint wedi ymrwymo i leihau allyriadau carbon drwy strategaethau lleihau carbon rhagweithiol. Yn ystod y cyfnod hwn, mae tua 60% o allyriadau carbon y Cyngor o ffynonellau ynni wedi eu lleihau drwy raglenni rhagweithiol gan gynnwys trosi goleuadau stryd i LED, defnyddio mesurau effeithlonrwydd ynni ar draws ei asedau, ac arwain y ffordd gyda chynlluniau ynni adnewyddadwy fel dal solar a methan.\nMae popeth a wnawn yn cael effaith ar yr amgylchedd yr ydym yn byw ynddo; o losgi tanwydd ffosil ar gyfer gwresogi i gasglu gwastraff wrth ymyl y ffordd ac ailgylchu. Mae Cyngor Sir y Fflint yn adrodd ei ôl troed carbon i Lywodraeth Cymru fel tunelli o garbon deuocsid cyfwerth (tCO2e) o fewn ei ffiniau sefydliadol a gweithredol. Mae’r cynllun hwn yn ymwneud â gweithrediadau mewnol y Cyngor sef:\nAdeiladau sy’n eiddo i’r Cyngor a sy’n cael eu gweithredu ganddo gan gynnwys swyddfeydd, depos, ysgolion, canolfannau cymunedol, cartrefi gofal, cyfleusterau cyhoeddus a goleuadau stryd. Mae hyn yn cynnwys defnyddio gwres, trydan a dŵr yn y cyfleusterau hyns.\nCerbydau fflyd sy’n eiddo i’r Cyngor.\nTeithio ar fusnes i’r gwaith.\nCaffael nwyddau a gwasanaethau.\nNid yw’r cwmpas yn cynnwys:\nAdeiladau sy’n eiddo i ni sy’n cael eu prydlesu a’u gweithredu gan drydydd partïon.\nEr mwyn gwybod ble’r ydym a ble mae angen inni fod, mae angen inni edrych yn gyntaf ar ein ffigurau sylfaenol. Yn 2018/19 llwyddon ni i gasglu’r data a nodir isod. Mae Ffigur 1 isod yn dangos dadansoddiad o allyriadau nwyon tŷ gwydr fesul ffynhonnell allyriadau ar gyfer 2018/19*.\nMae’r Cyngor wedi nodi nodau ym mhob un o’r themâu amcanion allweddol. Mae gan bob un o’r amcanion hyn nifer o gamau gweithredu eang. Mae’r nodau lleihau yn seiliedig ar linellau sylfaen 2018/19 ar gyfer pob thema.\n* Dylid nodi bod y data wedi ei gasglu gan ddefnyddio’r dulliau gorau sydd ar gael bryd hynny, ac felly’r disgwyliad yw y bydd cywirdeb data yn gwella gyda methodolegau sy’n dod i’r amlwg.


Tsieina 2017 New Corner Diamond Glass Acrylig Whirlpool Jetted Price Cheap Bathtub Ystafell Ymolchi Cynhyrchwyr, Cyflenwyr, Cyfanwerthu - Cynhyrchion - Zhejiang Mesa Glanweithdra Co, Ltd\n2017 Bathtub Ystafell Ymolchi Prisiau Rhat wedi'i Gludo ar Gylchdro Arylig Gornr Diamond Corner Newydd\n● Mae ein twb yn fodel di-amser, sydd wedi'i ddylunio i weddu i ystafelloedd ymolchi modern modern.\n● Mae'r deunydd acrylig a ddefnyddir ar gyfer tiwbiau yn wydn, yn ysgafn iawn, a gellir ei fowldio i amrywiaeth o siapiau ac arddulliau sy'n esbonio'r detholiad mawr sydd ar gael yn y categori cynnyrch hwn.\n● Mae tiwbiau bath sy'n croesi acrylig yn ffordd gost-effeithlon i roi cyffwrdd hardd unigryw i'ch ystafell ymolchi. Nid dim ond darn o fetel haearn bwrw wedi'i daflu i mewn i ystafell ymolchi gan adeiladwr yw bathtub mwyach.\n● Dyluniad cyfoes wedi'i gydlynu gyda'r tueddiadau diweddaraf mewn casgliadau addurniadau ystafell ymolchi.\n● Bathtub acrylig gyda atgyfnerthiad gwydr ffibr.\n● Technoleg uwch ar gyfer dyluniad di-dor.\nAcrylig a Gwydr\nDyluniad combo tu allan a sgwâr rownd syml\nTiwb sy'n rhedeg\n1. Tiw acrylig\n2.Bliwch swigen gyda golau\nFfasiwn pur, hamddenol, syml. Mae'r bathtub modern Tylin Whirlpool Hydro Haul Hydro yn cynnig jetiau, pwmp 1HP ac ategolion gorffenedig Chrome o ansawdd da. Mae ein ychwanegyn gwrthficrobaidd EverClean yn diogelu pibellau rhag llwydni, mwgwd a mwy er mwyn i chi allu cwympo â llai o bryderon.\nMae'r waliau tu allan a waliau tu mewn yn ei gwneud yn hawdd colli'ch hun yn ei freichiau cynhesu. Oherwydd inswleiddio acrylig, bydd y twb hwn yn aros yn gynhesach yn hirach na deunyddiau tiwbiau eraill. Gall system ailgylchu dŵr arbed y mwyaf o ddŵr yn ei ddefnyddio.\nTeimlo'n cael ei hadnewyddu a'i egnïo a'i ddynodi ar ôl defnyddio'r twb jetted hwn.\nHot Tags: 2017 New Corner Diamond Glass Acrylig Whirlpool Jetted Bathtub Ystafell Ymolchi Price Cheap Tsieina, gweithgynhyrchwyr, cyflenwyr, cyfanwerthu, prynu, rhad, pris\nPâr o: 2017 Bathtub ystafell ymolchi chwistrellu gwydr crwn cornel ABS ABS gyda phris rhad\nNesaf: 2017 Bathtub Ystafell Ymolchi Peilot ABS Olew Corner Olympaidd Modern Modern Moethus\nCwpwl Acrylig Moethus Cyfoes Jwn Cyfoes Simpwl Corne...\n2 Dyluniad Arddull Dylunio Cyfoes Moethus Dau Unigol...\n2017 Bathtub Ystafell Ymolchi Dillad Hwb Dylunio Sym...\nCasgliad Cawod Dur Di-staen Moethus Aur\nYstafell Caban Cawod Tylino'r Seipio'r Sector gyda S...\n2017 New Corner Standard Standard Corn Price Trothwy...


Llyfryn UMCC by Cardiff Students - Issuu\nUndeb Myfyrwyr Cymraeg Caerdydd\nladol w g n y r s wn dina e m g e ymra Bywyd C\n2 Undeb Myfyrwyr Cymraeg Caerdydd\nGair o groeso\nCroeso i chi gyd i’r flwyddyn academaidd newydd yma ym Mhrifysgol Caerdydd! Boed yn fyfyriwr newydd, neu’n fyfyriwr presennol yma, rwy’n siw ˆ r eich bod chi gyd, fel fi, yn edrych ymlaen yn arw at y flwyddyn gyffrous sydd o’n blaenau. Fel yr ydych yn gwybod, eleni yw blwyddyn gyntaf Undeb Myfyrwyr Cymraeg Caerdydd, ar ôl i ni ymgyrchu i’w sefydlu y llynedd, er mwyn cynnig cynrychiolaeth well a fwy cyflawn i fyfyrwyr Cymraeg Caerdydd, ac er mwyn uno’r gymuned gref a bywiog o siaradwyr a dysgwyr Cymraeg sydd yma yn ein prif ddinas. Mae UMCC yma er mwyn eich cynrychioli chi, a sicrhau eich bod yn mwynhau pob agwedd o’ch bywyd Prifysgol. Boed yn siaradwr rhugl neu’n ddysgwr pur. Boed yn fyfyriwr yng Nghampws Cathays neu’r Mynydd Bychan. Boed yn rhywun sydd eisiau siarad Cymraeg bob dydd neu ei ddefnyddio yn achlysurol. Mae UMCC yma i bawb. Mae nifer o broblemau wedi codi yn narpariaeth Cymraeg y Brifysgol dros y blynyddoedd diwethaf, ac mae’r berthynas rhwng y gymuned Gymraeg yng Nghaerdydd, gyda’r Undeb a’r Brifysgol, wedi bod yn un gwael ac annigonol. Gobeithiaf, gyda sefydliad UMCC, a’r undod a’r nerth a ddaw law yn llaw â hynny, y bydd y berthynas honno yn gwella,\nac y bydd y problemau sy’n bodoli eisoes yn cael eu datrys. Dros y flwyddyn nesaf, os oes yna unrhyw fater sydd yn eich poeni chi, boed yn fater academaidd, cymdeithasol, ieithyddol, neu fater lles, neu os hoffech gymorth gydag unrhyw agwedd o’ch bywyd prifysgol, mae yna groeso i chi gysylltu â mi, neu unrhyw aelod o bwyllgor UMCC, ac mi wnawn ni eich cymhorthi. Cofiwch mai eich undeb chi yw UMCC. Mae UMCC yn gorff democrataidd sydd, yn y bôn, yn cael ei redeg gennych chi, ei aelodau. Os oes yna unrhyw agwedd o UMCC yr ydych yn anfodlon â, neu os oes gennych chi syniadau am sut i wella a chryfhau UMCC, mae’n hanfodol eich bod yn lleisio’ch barn, ac yn dylanwadu ar sut y caiff UMCC ei redeg. Rwy’n ffyddiog y byddwch chi gyd yn cael blwyddyn wrth eich bodd yng Nghaerdydd eleni, ac rwy’n hyderus y bydd UMCC yn cyfrannu’n gadarnhaol at hynny. Cofiwch fod croeso cynnes ichi gysylltu â mi ar bob achlysur. Hwyl am y tro, Osian Morgan, Llywydd UMCC @UMCCaerdydd Undeb Myfyrwyr Cymraeg Caerdydd UMCC@cardiff.ac.uk\nY Pwyllgor Dyma gyflwyno Pwyllgor UMCC ar gyfer y flwyddyn academaidd nesaf! Pwyllgor UMCC fydd yn eich cynrychioli chi dros y flwyddyn nesaf, a byddent yn gweithio’n ddiflino i sicrhau eich bod yn mwynhau pob agwedd o’ch bywyd prifysgol yma yng Nghaerdydd. Os oes gennych unrhyw broblemau yn ystod eich cyfnod, mae croeso ichi gysylltu ag aelod o’r Pwyllgor.\nLlywydd UMCC Llywydd UMCC eleni yw Osian Morgan. Y Llywydd sydd yn gyfrifol am redeg UMCC o ddydd i ddydd, ac am gynrychioli UMCC a’i aelodau o fewn yr Undeb a’r Brifysgol. Daw Osian o Landudno yng Nghonwy yn wreiddiol, ac mae’n fyfyriwr yn ei drydedd flwyddyn yn astudio Cymraeg. Gallwch gysylltu ag Osian drwy e-bostio UMCC@cardiff.ac.uk, neu MorganOW@cardiff.ac.uk\nYsgrifennydd Mae Elen Davies yn dod o Bencader, Sir Gaerfyrddin, a hi fydd Ysgrifennydd UMCC eleni. Myfyriwr trydedd flwyddyn Cymraeg a Newyddiaduraeth yw Elen, ac fel ysgrifennydd UMCC, hi fydd yn gyfrifol am gadw cofnodion o gyfarfodydd a gweithgareddau UMCC, yn ogystal ag eistedd ar bwyllgorau UMCC. Cysylltwch ag Elen drwy e-bostio DaviesEH2@cardiff.ac.uk\nTrysorydd Fel trysorydd UMCC, Rhian Floyd fydd yn gyfrifol am gydlynu materion ariannol UMCC, yn ogystal ag eistedd ar bwyllgorau UMCC. Mae Rhian yn fyfyriwr Cymraeg ac Iaith Saesneg yn ei thrydedd flwyddyn, ac yn dod yn wreiddiol o Aberaeron yng Ngheredigion. Os hoffech gysylltu â Rhian, gallech e-bostio FloydR@cardiff.ac.uk\nSwyddog Gweithgareddau Amrywiol Mae Lleu Bleddyn yn fyfyriwr yn ei ail flwyddyn yn astudio Cymraeg a Newyddiaduraeth, a fo fydd Swyddog Gweithgareddau Amrywiol UMCC eleni. Daw Lleu o Lanbrynmair ym Mhowys, ac fe fydd yn gyfrifol am gydweithio gyda’r Pwyllgor a’r Swyddogion Cyswllt i drefnu gweithgareddau sydd yn apelio at holl aelodau UMCC. Mae croeso i chi gysylltu â Lleu drwy e-bostio BleddynL@cardiff.ac.uk\nSwyddogion Cyswllt Myfyrwyr Ail Iaith Y Swyddogion Cyswllt Myfyrwyr Ail Iaith sy’n gyfrifol am gynrychioli myfyrwyr ail iaith a dysgwyr o fewn UMCC a threfnu digwyddiadau penodol ar eu cyfer. Mae dau swyddog cyswllt myfyrwyr ail iaith eleni, sef Amy George, myfyriwr ail flwyddyn Cymraeg a Hanes sy’n dod o Bontypridd yn Rhondda Cynon Taf, ac Esyllt Lewis, sy’n dod o Graig-Cefn-Parc yn Sir Abertawe, ac yn ei thrydedd flwyddyn yn astudio Cymraeg ac Athroniaeth. Gallech gysylltu ag Amy ac Esyllt drwy e-bostio GeorgeAS@cardiff.ac.uk neu LewisE31@cardiff.ac.uk\nSwyddogion Cyswllt Myfyrwyr Ôl-raddedig Dewi Alter ac Eirian Jones fydd y Swyddogion Cyswllt Myfyrwyr Ôl-raddedig ar gyfer y flwyddyn nesaf. Myfyriwr MA Cymraeg o Gastell-nedd, yw Dewi, ac mae Eirian, sy’n dod o Bontiets Sir Gaerfyrddin yn wreiddiol, yn ei drydedd flwyddyn yn astudio Cymraeg. Fel Swyddogion Cyswllt Myfyrwyr Ôlraddedig, byddent yn gyfrifol am gynrychioli myfyrwyr ôl-raddedig o fewn UMCC, a threfnu digwyddiadau penodol ar eu cyfer. Cysylltwch â nhw drwy e-bostio AlterDS@cardiff.ac.uk neu JonesED1@cardiff.ac.uk.\n4 Undeb Myfyrwyr Cymraeg Caerdydd\nY Cymdeithasau Cymraeg\nY Gym Gym\nY Gym Gym yw Cymdeithas Gymraeg mwyaf Prifysgol Caerdydd, a gyda bron i 200 o aelodau, mae’n un o gymdeithasau mwyaf bywiog y Brifysgol. Mae cymryd rhan yng ngweithgareddau’r Gym Gym yn ffordd wych ichi ddod i adnabod siaradwyr Cymraeg eraill y Brifysgol, ac mae’n eich galluogi i fyw a bod drwy gyfrwng y Gymraeg yng Nghaerdydd. Mae’r aelodau’n cwrdd yn gyson ar gyfer ‘crôls’, fel y ‘crôl teulu’, y ‘crôl teircoes’, a’r ‘crôl cymeriadau’ ac mae’r Wythnos Gym Gym, sy’n cael ei gynnal ar ddiwedd bob blwyddyn, yn uchafbwynt ar galendr cymdeithasol myfyrwyr Cymraeg Caerdydd. Yn ogystal, os ydych yn hoff o chwaraeon, gallwch chwarae i dîm pêldroed, rygbi y Gym Gym sy’n cystadlu yng nghynghrair y Brifysgol yn wythnosol.\nBwriad Cymdeithas Iolo yw dod â myfyrwyr o gefndiroedd gwahanol ynghyd i fwynhau’r gorau o ddiwylliant Cymraeg Caerdydd. Rho’r gymdeithas bwyslais mawr ar weithgareddau diwylliannol Cymraeg a Chymreig, fel trefnu tripiau i weld dramâu, nosweithiau comedi a gigs Cymraeg. Yn ogystal, mae’r gymdeithas yn trefnu stomp farddonol flynyddol rhwng ei haelodau a darlithwyr Ysgol y Gymraeg. Bwriad hyn oll yw cyfoethogi’r profiad o fod yn fyfyriwr sy’n medru neu’n dysgu’r Gymraeg yng Nghaerdydd, a chwrdd â phobl sy’n angerddol am y Gymraeg o bob cefndir a phob cwr o Gymru, i fwynhau amrywiaeth ein heniaith. @cymdeithas_iolo Cymdeithas Iolo\n@YGymGym Y Gym Gym “Mae bod yn rhan o’r Gym Gym yn gyfle gwych i ddod i gyfarfod pobol newydd, trwy mynd ar crôls neu gymryd rhan mewn chwaraeon. Mae digon i wneud o fewn y gymdeithas, a hynny oll drwy’r Gymraeg!” - Dylan Nicholas\n“Mwynheais fod yn aelod o Gymdeithas Iolo llynedd am fod y gymdeithas wedi denu amrywiaeth o fyfyrwyr i ddigwyddiadau diwylliannol Cymreig. Rwy’n edrych ymlaen at weld sut bydd y gymdeithas yn datblygu yn y blynyddoedd nesaf” - Nia Eyre\nAelwyd y Waun Ddyfal\nClwb y Mynydd Bychan\nOs yw’r celfyddydau a pherfformio yn mynd â’ch bryd, yna dylech ymuno ag Aelwyd y Waun Ddyfal. Mae ymuno â’r côr yn eich galluogi i gymryd rhan mewn côr llwyddiannus o safon uchel, yn ogystal â rhoi’r cyfle i chi gwrdd â siaradwyr Cymraeg o ledled Cymru. Bob blwyddyn mae’r côr yn cystadlu yn Eisteddfod yr Urdd, ac maent yn dod i’r brig mewn cystadlaethau yn aml iawn! Maent hefyd yn perfformio yn gyhoeddus yn y ddinas, mewn cyngherddau Nadolig, canu carolau, ac yn y gorffennol maent wedi cefnogi cantorion proffesiynol megis Russel Watson a Sam Bailey, mewn cyngherddau yng Nghanolfan y Mileniwm. Yn ogystal, bob blwyddyn mae criw o’r Waun Ddyfal yn teithio i Baris, i ganu yng Ngw ˆ yl Gymreig Disneyland Paris.\nCymdeithas Gymraeg myfyrwyr meddygaeth a gofal iechyd Caerdydd yw Clwb y Mynydd Bychan. Mae’r gymdeithas yn rhoi’r cyfle i fyfyrwyr gofal iechyd gymryd rhan mewn gweithgareddau cymdeithasol ac allgyrsiol drwy gyfrwng y Gymraeg. Mae digwyddiadau cymdeithasol y gymdeithas yn cynnwys ‘Bingo Lingo’ a chawl i ddathlu Dydd Gw ˆ yl Dewi. Yn ogystal, rho’r gymdeithas bwyslais mawr ar drefnu gweithgareddau allgyrsiol ac academaidd, ac yn y gorffennol maent wedi ymweld ag ysgolion cynradd Caerdydd i addysgu disgyblion am Asthma, dylunio cyflwyniad i gymhorthi ddisgyblion ysgol uwchradd i wneud ceisiadau ar gyfer Ysgol Feddygaeth Caerdydd, a chynnal sesiynau adolygu. Gallwch wirfoddoli drwy’r clwb yn ogystal â rhwydweithio â doctoriaid a nyrsys.\n@WaunDdyfal Côr Aelwyd y Waun Ddyfal “Mae’r Waun Ddyfal yn gyfle gwych i fwynhau canu a chymdeithasu. Mae cystadlu yn yr Urdd, perfformio yn Disneyland Paris, a pherfformio efo enwogion oll yn brofiadau gwych, a gallech wneud hynny efo criw da o bobl!” - Caeo Harri Hughes\nClwb y Mynydd Bychan “Mae’r 3 mlynedd diwethaf fel aelod o’r Clwb wedi bod yn ffab! Dwi wedi cwrdd â chymaint o fy nghyd-fyfyrwyr gofal iechyd, ac wedi joio addysgu plant ysgolion cynradd am asthma gyda’r cynllun ‘Achubwyr Asthma’. ” - Emily Lloyd\n6 Undeb Myfyrwyr Cymraeg Caerdydd\nEich hawliau ieithyddol Fel myfyrwyr Cymraeg yng Nghaerdydd, mae gennych nifer o hawliau i ddefnyddio’ch Cymraeg o ddydd i ddydd o fewn y Brifysgol ac Undeb y Myfyrwyr. Mae sicrhau eich bod yn derbyn eich hawliau yn ddieithriad ac yn ddiofyn wrth graidd gwaith UMCC. Os ydych chi’n cael unrhyw drafferthion gyda derbyn yr hawliau isod, neu os nad ydych yn teimlo bod eich hawliau wedi cael eu cynnig a’i hysbysebu i chi, cysylltwch â UMCC.\nYn ystod y flwyddyn academaidd hon, fydd safonau yn cael eu gosod ar brifysgolion Cymru gan Lywodraeth Cymru, gan olygu y bydd gennych chi fwy o hawliau i ddefnyddio’ch mamiaith wrth ymwneud â’r Brifysgol. Mae’r rhain yn cynnwys yr hawl i:\nDros y blynyddoedd diwethaf, mae cynrychiolwyr myfyrwyr Cymraeg Caerdydd wedi bod yn cydweithio gyda’r Undeb i greu polisi iaith cryf a chynhwysfawr. Golyga hyn fod gennych hawliau ieithyddol o fewn Undeb y Myfyrwyr, gan gynnwys yr hawl i:\n•\tGyflwyno unrhyw draethawd neu arholiad drwy gyfrwng y Gymraeg.\n•\tGyfathrebu’n uniaith Gymraeg gydag unrhyw aelod o staff neu swyddog etholedig.\n•\tGael tiwtor personol sy’n medru’r Gymraeg.\n•\tGyfrannu’n Gymraeg mewn unrhyw gyfarfod democrataidd.\n•\tGael mynediad i fewnrwyd cyfrwng Cymraeg. •\tGyfathrebu yn uniaith Gymraeg gyda’r Brifysgol. •\tFynegi dymuniad am lety penodedig Cymraeg.\n•\tDderbyn gwybodaeth gan yr Undeb yn Gymraeg dros e-bost neu dros y cyfryngau cymdeithasol. •\tLenwi ffurflenni a holiaduron yn Gymraeg.\nAm fwy o wybodaeth am eich hawliau ieithyddol, cysylltwch ag UMCC.\nGwasanaethau Cymraeg i Bawb\nCafodd y cynllun ‘Cymraeg i Bawb’ ei sefydlu yn 2015 er mwyn rhoi’r cyfle i fyfyrwyr dderbyn gwersi Cymraeg yn rhad ac am ddim ochr yn ochr â’u cyrsiau. Mae nifer o gwmnïau a chyflogwyr yn chwilio am raddedigion sy’n gallu cyfathrebu yn Gymraeg a dyma gyfle i fyfyrwyr fanteisio ar ddarpariaeth broffesiynol ac arbenigol. Mae cyrsiau ar amrywiaeth o lefelau yn cael eu cynnig, ar gyfer dechreuwyr pur, ac ar gyfer myfyrwyr sydd eisiau gwella ar y Gymraeg sydd ganddynt yn barod. Am fwy o fanylion, cysylltwch â: cymraegibawb@caerdydd.ac.uk.\nCangen Caerdydd Y Coleg Cymraeg Cenedlaethol\nMae Cangen Caerdydd yn rhan allweddol o drefniadaeth datblygiadau addysg cyfrwng Cymraeg y Brifysgol. Mae’r gangen yn hybu, hyrwyddo, monitro a chynghori ysgolion ar draws y Brifysgol ar ddarpariaeth cyfrwng Cymraeg y sefydliad. Mae’r gangen yn gweithio’n ddiflino i sicrhau fod y Brifysgol yn cynnig darpariaeth Gymraeg digonol a theg i’w myfyrwyr, ac maent yn fwy na pharod i gymhorthi unrhyw fyfyriwr gydag unrhyw fater sy’n ymwneud â’r Gymraeg o\nfewn eu haddysg. Yn ogystal, mae’r gangen hefyd yn trefnu digwyddiadau cymdeithasol, fel nosweithiau comedi, a gigs. Am fwy o wybodaeth, cysylltwch ag Elliw Iwan, Swyddog y Gangen, ar: IwanEH@cardiff.ac.uk\nCyfryngau Myfyrwyr Cymraeg Caerdydd\nMae Cyfryngau Myfyrwyr Cymraeg Caerdydd (CMCC) yn wasanaeth newydd sbon a fydd yn creu platfform i siaradwyr Cymraeg y brifysgol o fewn cyfryngau myfyrwyr Undeb Myfyrwyr Prifysgol Caerdydd. Bydd CMCC yn cydweithio gyda’r 4 gwahanol fath o gyfryngau myfyrwyr sydd eisoes yn bodoli sef y Gair Rhydd, y papur newydd wythnosol, Quench, y cylchgrawn pythefnosol, Xpress Radio, yr orsaf radio, a CUTV, yr orsaf deledu. Ar hyn o bryd, mae yna gyfleoedd i gyfrannu’n Gymraeg i’r Gair Rhydd ac Xpress Radio, fodd bynnag, mae CMCC yn anelu at sicrhau fod yna gyfleoedd i fyfyrwyr gyfrannu’n Gymraeg i’r pedwar math o gyfryngau myfyrwyr. Mae manteisio ar gyfleodd fel hyn yn gyfle gwych ichi ddatblygu sgiliau defnyddiol dros ben, ac mae’n gyfle i chi gwrdd â ffrindiau newydd. Os oes gennych unrhyw gwestiynau cysylltwch gyda CMCC ar twitter @cmccaerydd, neu ar dudalen Facebook ‘Cyfryngau Myfyrwyr Cymraeg Caerdydd’.\n8 Undeb Myfyrwyr Cymraeg Caerdydd\nGwasanaethau Undeb y Myfyrwyr Mae Undeb y Myfyrwyr yma i’ch helpu gyda phob agwedd o’ch bywyd myfyrwyr. Os rydych am drio pethau newydd, gwella eich cwrs neu ganfod swydd, yna mae’r Undeb yn lle gwych i wneud hynny. Dyma rai o’n gwasanaethau gwych sydd ar gael i chi.\nSiop Swyddi Mae ymuno â’r Siop Swyddi yn ffordd wych o ennill arian ychwanegol ochr yn ochr â’ch cwrs. Maent yn cynnig gwaith rhan amser dros dro i holl fyfyrwyr Prifysgol Caerdydd. Mae cyfleoedd gwaith ar gael o fewn y Brifysgol, Undeb y Myfyrwyr a gyda chyflogwyr lleol. I ganfod mwy am y Siop Swyddi a sut i gofrestru, ewch i cardiffstudents.com/Jobshop.\nGwirfoddoli Caerdydd Mae Gwirfoddoli yn ffordd wych o wneud gwahaniaeth yn y gymuned leol. Mae’n gyfle gwych hefyd i gwrdd â phobl newydd a chael llawer o hwyl. Maent yn cynnig nifer o brosiectau cyffrous a chyfleoedd gwirfoddoli dros yr haf. Darganfyddwch fwy ar: cardiffstudents.com/volunteering.\nCyngor i Fyfyrwyr Mae’r ganolfan Cyngor i Fyfyrwyr yn darparu cyngor a gwybodaeth, eiriolaeth, cynrychiolaeth a chefnogaeth drwy wasanaeth am ddim, anhysbys, di-duedd ac annibynnol i holl fyfyrwyr Prifysgol Caerdydd. Darganfyddwch fwy ar cardiffstudents.com/advice.\nGwasanaeth Datblygu Sgiliau Cynyddwch eich cyflogadwyedd drwy ddilyn un o gyrsiau datblygiad proffesiynol ein Gwasanaeth Datblygu Sgiliau. Maent yn cynnwys amrywiaeth o gyrsiau wedi’u llunio i adeiladu eich hyder, gwella eich sgiliau a\nchynyddu eich potensial cyflogadwyedd. Cofrestrwch ar cardiffstudents.com/sds.\nRho Gynnig Arni Mae Rho Gynnig Arni yn fenter gan Undeb y Myfyrwyr yn cynnig cyfleoedd a sesiynau blasu ar gael i holl fyfyrwyr Prifysgol Caerdydd. Mae’n gyfle i chi drio rywbeth cyn ymrwymo’n llawn, megis clybiau, chwaraeon, gwirfoddoli, cyrsiau ieithoedd a datblygu sgiliau. Darganfyddwch fwy ar cardiffstudents.com/giveitago.\nCynllun Cerdded Diogel Cynllun sy’n cefnogi myfyrwyr sydd yn teimlo’n anghyfforddus yn cerdded adref ar ben eu hunain yn hwyr yn y nos. Mae gwirfoddolwyr yn ac o amgylch Undeb y Myfyrwyr ac yn cynnig gwasanaeth gerdded i fyfyrwyr ar nosweithiau dethol. Mwy o wybodaeth ar dudalen Facebook @SafetyWalkCUSU\nCynllun Tacsi Diogel Os nad oes gennych arian ar ôl ac eisiau defnyddio tacsi, ffoniwch Dragon Taxis ar 02920 333333 gan ddyfynnu ‘Cardiff University Safe Taxi Scheme’ gan rhoi eich enw a’ch rhif myfyriwr. Bydd angen eich cerdyn myfyriwr arnoch chi, ac yna ewch a’ch danfoneb i’r Swyddfa Gyllid yn Undeb y Myfyrwyr a thalu am y tacsi yno. Mwy o wybodaeth ar cardiffstudents.com/safetaxi\nBywyd Cymraeg mewn dinas rhyngwladol


DWS Women in History - Dr Williams School Dolgellau Wales\n→ Merched mewn Hanes\nCafodd Eluned Morgan Jones ei geni yn y flwyddyn 1870 ar fwrdd y llong 'Myfanwy' yn ystod y daith o Gymru i'r Wladfa ym Mhatagonia. Caiff ei hystyried ymysg prif awduron Patagonia drwy gyfrwng y Gymraeg. Merch i Lewis Jones oedd Eluned, un o sefydlwyr Y Wladfa.\nYn 1885, cafodd ei hanfon i Ysgol Dr Williams i orffen ei haddysg. Cymraeg a Sbaeneg oedd ei dwy iaith gynhenid, ond roedd ganddi hefyd ychydig o Saesneg. Ni allai ddirnad pam fod siarad Cymraeg wrth y bwrdd bwyd yn cael ei wahardd, a byddai'n annog ei ffrindiau (oedd yn cynnwys Winnie Ellis, chwaer yr A.S. Tom Ellis) i wrthryfela yn erbyn y rheol o beidio siarad Cymraeg. Dim ond ymyrraeth Dr Michael Jones, Y Bala, un arall o sefydlwyr Y Wladfa ym Mhatagonia, lwyddodd i setlo'r mater.\nCliciwch yma er mwyn gweld yr erthygl a ysgrifennodd ar gyfer rhifyn cyntaf Cylchgrawn yr Ysgol yn 1887, ar ôl dychwelyd i Batagonia. Roedd yn feirniadol o'r ysgol, gan gwyno nad oedd unrhyw lyfrau Cymraeg yn y llyfrgell o gwbl, er mai'r iaith honno oedd iaith gyntaf llawer iawn o'r disgyblion. Byddai'n annog mwy o'i chyd-ddisgyblion i siarad a darllen Cymraeg. Atebodd y Golygydd drwy ddweud fod rhai cylchgronau a llyfrau Cymraeg ar gael.\nDathlwyd canrif a hanner ers i'r 'Mimosa' hwylio o Lerpwl i Batagonia ar 28ain Mai, 2015. Gellir darllen rhagor am wladychiad y Cymry ym Mhatagonia drwy bori gwefan Glaniad\nY Fonesig Margaret Lloyd George 1864-1941.\nMynychodd Margaret Owen o Gricieth Ysgol Dr Williams yn fuan wedi agoriad yr ysgol yn 1878. Mae copïau o'i hadroddiadau ysgol yn Llyfrgell Genedlaethol Cymru, Aberystwyth, a'r rheiny mewn llawysgrifen gain. Er eu bod wedi colli llawer o'u lliw dros y blynyddoedd, maent yn dal yn ddadlennol gan ddatgelu pynciau'r cwricwlwm, ac adlewyrchu naws yr ysgol ar y pryd. Byddai prydlondeb, cwrteisi, mynychu cyson a gallu'r disgybl mewn pynciau gwahanol yn cael eu trafod. Roedd Margaret, fel llawer disgybl arall y dyddiau hyn, fel yn y dyddiau hynny, yn cael y dyfarniad y 'Gallai wneud yn well'! mewn rhai meysydd.\nCliciwch ar y ddolen hon i weld ei hadroddiadau ar wefan Casgliad y Werin Cymru.\nCafodd yr Ysgol ei hasesu yn 1879 gan D Lewis Lloyd M.A. o Goleg yr Iesu, Rhydychen, a ddywed yn ei grynodeb o'i gasgliadau: “There is no shame, no pretence and no nonsense. The work is real, solid, and substantial, and may I be allowed to express my firm belief that North Wales possesses in Dr Williams’ School the means of effecting a revolution in the education of girls of the middle classes in the Principality”.\nPriododd â David Lloyd George yn 1888, fu'n Brif Weinidog Prydain rhwng 1916 a 1922. Yn 1920, cafodd Margaret ei gwneud yn 'Dame Grand Cross of the Order of the British Empire (GBE)' i gydnabod ei gwaith yn codi dros £200,000 ar gyfer elusennau rhyfel. Hi wnaeth agoriad swyddogol pont yr ysgol yn 1938.\nYsgol Dr Williams yn ystod yr Ail Ryfel Byd\nJanet Bronwen Alun Pugh (Is-iarlles Astor) - mynychodd Ysgol Dr Williams yn ystod yr Ail Ryfel Byd, ac fe ysgrifennodd gofnod byw iawn o'i phrofiadau ar y pryd. Cadwyd ei llythyrau adref yn ofalus gan ei thad, Y Barnwr Alun Pugh, gan nodi'r dyddiadau. Mae dolen i'w hanes a'i bywyd yn Nolgellau yn ystod y cyfnod hwnnw i'w weld ar Letters Home in WW2\nYsgrifennodd disgybl arall, Glenys Davies, am ei phrofiadau yn “DWS Changes from 1939 – 45”, Un o'r profiadau cofiadwy hynny oedd ymweliad gan gwmni theatr yr 'Old Vic' i berfformio Macbeth yn yr Ysgol gyda'r Fonesig Sybil Thorndike a Lewis Casson.\nDylanwad Ysgol Dr Williams ar ddisgyblion oedd yn astudio Cerdd a'r Celfyddydau\nCafodd Dilys Elwyn Edwards (Roberts) 1918-2012 ei geni yn Nolgellau gan fynychu Ysgol Dr Williams yn ystod y tridegau. Yn ystod cyfweliad a recordiwyd ganddi yn 1984, bu'n trafod dylanwad yr ysgol arni a'i gyrfa ym myd cerdd. Gellir gwrando ar y cyfweliad Cymraeg hwn dan y pennawd Ffeiliau Sain ar y wefan hon.\nBu Dilys yn feirniad eisteddfodol gan ymddangos ar radio a theledu yn perfformio neu drafod. Comisiynodd y BBC nifer o weithiau ganddi, gan gynnwys“Mae Hiraeth yn y Môr", soned gan y bardd R Williams Parry, a gomisiynwyd gan Kenneth Bowen yn 1962. Cafodd gryn ganmoliaeth fel priodas glasurol hapus rhwng geiriau a cerddoriaeth yn y Gymraeg, ac mae'n dal i gael ei chymeradwyo. Barddoniaeth Gymraeg oedd sail y rhan fwyaf o'i chaneuon mwy diweddar. Yn 2004, recordiodd Bryn Terfel “The Cloths of Heaven” ar ei gryno ddisg o ganeuon “Silent Noon”.\nMae'r cyfweliad hwn hefyd yn cyfeirio at Marion Eames (1921-2007) fu'n ddisgybl yn yr ysgol rhwng 1932 a 1937. Caiff ei hystyried yn un o nofelwyr hanesyddol mwyaf blaenllaw Cymru. Mae ei nofelau cyntaf, 'Y Stafell Ddirgel' (1969) a 'Y Rhandir Mwyn' (1972) yn weithiau hanesyddol seiliedig ar Grynwyr ardal Dolgellau, a'u hymfudiad i Bennsylvania. Dyma ddolen i wefan Llyfrgell Genedlaethol Cymru sy'n cynnig rhagor o wybodaeth am ei nofelau.\nHawlfraint © 2017 Cymdeithas Cyn-ddisgyblion Ysgol Dr Williams


Cadw mewn cysylltiad - Iechyd Cyhoeddus Cymru\n› Cadw mewn cysylltiad\nYn union fel oedolion, mae'n dda i blant siarad â phobl eraill y tu allan i’r cartref ar yr adeg hon. Bydd defnyddio offer fideo neu gyfryngau digidol arall i weld neiniau a theidiau ac aelodau eraill o'r teulu a ffrindiau a siarad â nhw yn eu helpu i deimlo'n gysylltiedig ac yn gyfle i ymarfer eu sgiliau cymdeithasol. Mae dysgu i ofyn cwestiynau perthnasol yn sgìl cymdeithasol pwysig arall i'w ddysgu. Yn dibynnu ar eu hoedran, anogwch nhw i feddwl am y math o gwestiynau yr hoffent eu gofyn, hyd yn oed os yw'n ddim mwy na “Beth wyt ti wedi bod yn ei wneud heddiw? Wnes di ei fwynhau?”\nMae cynnwys neiniau a theidiau neu oedolion pwysig eraill ym mywyd eich plentyn bach yn eu trefn amser gwely yn ffordd wych arall o gadw mewn cysylltiad. Gallech drefnu amser i ffonio a darllen stori amser gwely gyda'ch gilydd neu ofyn i ffrindiau a theulu recordio fideo o'u hunain yn darllen un o hoff straeon eich plentyn, fel un o straeon amser gwely CBeebies.


Cadw bwyd yn ddiogel mewn picnic | Asiantaeth Safonau Bwyd\nCadw bwyd yn ddiogel mewn picnic\nSut i sicrhau bod y bwyd yr ydych chi'n rhoi mewn picnic yn parhau i fod yn ffres ac yn ddiogel i'w fwyta.\nDiweddarwyd ddiwethaf 11 Ionawr 2018\nView Cadw bwyd yn ddiogel mewn picnic as PDF\nCofiwch gadw popeth yn lân\nCofiwch oeri eich bwyd\nRhowch eich picnic i gadw ar ôl i chi fwyta\nDeall gwenwyn bwyd\nYn ystod yr haf, does dim byd yn brafiach na bwyta picnic yn yr awyr iach. Ond pan fyddwn ni'n mwynhau bwyd yn yr awyr agored, gall fod yn hawdd anghofio am ein safonau hylendid bwyd arferol, gan greu risg gwenwyn bwyd. Felly mae'n bwysig iawn cofio'r Hanfodion Diogelwch Bwyd:\nGolchwch ffrwythau (gan gynnwys y rheiny sydd â chroen) a llysiau ffres o dan ddŵr tap sy'n rhedeg cyn eu pacio mewn blwch oeri.\nGolchwch eich dwylo cyn paratoi eich picnic a, lle bo modd, cyn ei fwyta. Os nad yw'n bosibl golchi eich dwylo yn y man lle'r ydych chi'n cael eich picnic, defnyddiwch 'wet wipe' i lanhau eich dwylo. Yna defnyddiwch lanedydd (sanitiser) i'w sterileiddio.\nMae'r amser rhwng paratoi prydau a'u bwyta yn dueddol o fod yn hirach na'r arfer pan fyddwch chi'n cael picnic. Felly, cynlluniwch ymlaen llaw i gadw eich bwyd yn oer nes eich bod chi'n barod i fwyta. Hefyd, mae angen cadw unrhyw fwyd y byddech chi fel arfer yn eu cadw yn yr oergell yn oer yn eich picnic. Mae hyn yn cynnwys:\nunrhyw fwyd gyda dyddiad defnyddio erbyn\nprydau wedi'u coginio\nRhowch y bwydydd hyn mewn blwch neu fag oeri a rhoi pecynnau iâ neu becynnau gel wedi'u rhewi ym mhob rhan o'r blwch, nid ar y gwaelod yn unig. Gallwch hefyd ddefnyddio diodydd wedi'u rhewi i gadw popeth yn oer. Dylid storio bwyd oer yn is na 5°C i atal bacteria rhag tyfu.\nCeisiwch gyfyngu ar faint ydych chi'n agor a chau eich blwch oeri. Mae hyn yn helpu i gadw'r cynnwys yn oer am yn hirach. Er enghraifft, os ydych chi'n defnyddio mwy nag un blwch oeri, rhowch fwyd sy'n mynd yn ddrwg mewn un a diodydd mewn un arall.\nAr ôl i chi fwynhau'ch picnic, rhowch unrhyw fwyd sy'n weddill yn y blwch oeri i'w gadw'n oer. Os ydych chi allan am lai na dwy awr a bod y bwyd yn dal i deimlo'n oer pan fyddwch chi'n cyrraedd adref, gallwch ei roi yn ôl yn eich oergell. Ar ôl i'r bwyd fod allan o'r oergell am ddwy awr neu fwy, mae perygl bacteria yn cynyddu ac mae'r bwyd yn anniogel i fwyta. Felly, mae'n well ei daflu i ffwrdd pan fyddwch chi'n cyrraedd adref.\nI leihau gwastraff bwyd, cynlluniwch faint y dognau a maint eich parti, a dim ond pacio beth sydd ei angen arnoch.\nMae llawer o bobl yn gwneud y camgymeriad o feddwl mai byg stumog sy'n pasio yw gwenwyn bwyd, ond fe all fod yn ddifrifol iawn.\nMae'r rhan fwyaf o bobl sy'n cael gwenwyn bwyd yn gwella gartref ac nid oes angen triniaeth benodol arnynt. Dysgwch fwy am symptomau gwenwyn bwyd a beth i'w wneud os oes gan rywun symptomau difrifol.\nGall amryw facteria achosi gwenwyn bwyd gan gynnwys:\n• rhai mathau o E. Coli


Clyweliad 2 gêm rhad ac am ddim\nClyweliad 2 gêm rhad ac am ddim yn agor y drws o flaen pob defnyddiwr i'r byd gwych o siopa, arddull, cellwair caru cyson a llawer o hwyl. Mae'n werth nodi nad oedd y gêm Audishn 2 yn gosod unrhyw rwymedigaeth a gyflawnwyd gan ddefnyddwyr a rhwystrau. Mae'n dod yn amlwg yn ystod y cam cofrestru, fel i greu cyfrif personol Audition 2 ar-lein, a gall ddiweddarach yn gymeriad hollol yr un, ac yn Clyweliad 2 ar gyfer rhad ac am ddim, sydd hefyd yn bwysig.\nClyweliad 2 Mae nifer fawr o ddefnyddwyr y we bob dydd mewn trafodaeth am y ffaith bod y gêm cyffredin, sef y brif daith plot trwy draciau bachog a dinistrio y gelyn ar yr Ail Ryfel Byd, sydd eisoes wedi blino o fwyta. Yn ffodus mae yna bellach nifer fawr o ddewisiadau eraill a all nid yn unig yn arallgyfeirio ddifyrrwch, ond hefyd yn ychwanegu at fywyd pob aelod i gwrdd â phobl a diddordebau newydd. Un o gynrychiolwyr gorau o gemau o'r fath yn y gêm Audition 2. Mae'n cynnyrch hwn yn gallu chwarae sylfaen gwe aml-miliwn o ddefnyddwyr ledled y byd i ddangos y gemau difyr, hudolus yn gallu denu mwy cryf na brwydrau llym a gwrthdaro gwaedlyd. Mae'n amhosibl i golli golwg ar y ffaith, er gwaethaf ei ffocws braidd yn gul o'r prosiect gêm yn cyd-fynd yn berffaith ar gyfer unrhyw un sydd am fynd i ffwrdd o lawer o brofiadau newydd y gameplay. Clyweliad 2 gêm rhad ac am ddim yn agor y drws o flaen pob defnyddiwr i'r byd gwych o siopa, arddull, cellwair caru cyson a llawer o hwyl. Mae'n werth nodi nad oedd y gêm Audishn 2 yn gosod unrhyw rwymedigaeth a gyflawnwyd gan ddefnyddwyr a rhwystrau. Mae'n dod yn amlwg yn ystod y cam cofrestru, fel i greu cyfrif personol Audition 2 ar-lein, a gall ddiweddarach yn gymeriad hollol yr un, ac yn Clyweliad 2 ar gyfer rhad ac am ddim, sydd hefyd yn bwysig. Ar ôl mynd drwy'r broses gofrestru, mae pob defnyddiwr yn ei waredu swyddogaethol fawr, a ganiateir i greu eu cymeriad gêm eu hunain, gan roi nodweddion a golwg eich dewis. Yn ffodus defnyddwyr, gall hyn gael ei wneud yn eithaf hawdd drwy ddefnyddio amrywiadau sydd ar gael o ran ymddangosiad a delwedd. Dylid nodi nad yw'r amrywiad a ddewiswyd o ddillad yn derfynol, fel yn y byd gêm ar-lein Audishn 2, mae llawer o siopau, ymweld y gall pob defnyddiwr ychwanegu eu delwedd ac yn gwneud 'n sylweddol bersonol. Mae pawb sy'n dechrau Audishn 2 chwarae angen gwybod bod yn y byd gêm mae dau gêm arian cyfred, sy'n berffaith cyd-fynd ac yn ategu ei gilydd. Y math cyntaf o gyfnewid - KEN, ar gael bob Audition 2 ddechreuwyr chwarae ar-lein am ddim, yn dda, DEN (ail arian cyfred gêm) yn ddim ond yn amlygiad o ymlyniad at y gêm cyfalaf go iawn. O bwys arbennig yw'r ffaith bod y datblygwyr yn eithaf gofalus wrth ei wybodaeth am yr holl bobl sy'n awyddus i chwarae Audition 2. Gan ddechrau gyda'r camau gêm gyntaf tan y cam terfynol y treial, pob un o'r defnyddwyr newydd yn dod gyda mentor a wrthodwyd sy'n barod ar unrhyw adeg i ddod i chymorth ac i neilltuo y chwaraewr hyd yn oed yn y gyfrinachau mwyaf personol. Ddigon dymunol y gallwch ddewis eich mentor eu hunain, gan fanteisio ar y rhestr arfaethedig. Fel y nodwyd yn gynharach, bydd i gael mynediad at y gameplay pob defnyddiwr i lwytho i lawr y gêm Audition 2, i fod yn fanwl gywir cleient gêm, a llenwch y ffurflen gofrestru. Yng nghyd-destun disgrifio'r broses uchod, mae'n werth nodi bod Audishn 2 cofrestru yn weithdrefn syml a safonol sy'n caniatáu i bron yn gyfan gwbl cael gwared o unrhyw anawsterau. Dyna pam y bydd pawb sy'n penderfynu i lawrlwytho Audition 2 ac sy'n llwyddo Audition 2 cofrestriad, bydd mynd mewn i'r byd deinamig o gerddoriaeth ddawns tân. Chwarae ynAudishn 2\nFideos a screenshots y gêm Audishn 2


Hysbysiad Preifatrwydd Olrhain Cysylltiadau Rhanbarthol | Cyngor Bwrdeistref Sirol Rhondda Cynon Taf\nYn yr hysbysiad preifatrwydd yma, rydyn ni wedi crynhoi rhai o'r prif ffyrdd y mae Cyngor Bwrdeistref Sirol Pen-y-bont ar Ogwr, Cyngor Bwrdeistref Sirol Merthyr Tudful, Cyngor Bwrdeistref Sirol Rhondda Cynon Taf a Bwrdd Iechyd Prifysgol Cwm Taf Morgannwg (bydd 'ni' yn cyfeirio at y rhain yn yr hysbysiad yma) yn defnyddio eich gwybodaeth bersonol at ddibenion Olrhain Cysylltiadau yn ardal Cwm Taf Morgannwg.\nDylech chi ddarllen yr wybodaeth yma yn ogystal â hysbysiad preifatrwydd Olrhain Cysylltiadau Cenedlaethol Cymru.\n1. Beth yw Olrhain Cysylltiadau a sut mae'n gweithio?\nByddwch chi'n effro i'r cynllun Profi Olrhain Diogelu yn sgil gwybodaeth gan y cyfryngau ac yn benodol gan Lywodraeth Cymru ac Iechyd Cyhoeddus Cymru. Mae'n rhan allweddol yn y frwydr barhaus yn erbyn COVID-19 (Coronafeirws) ac yn ceisio dod o hyd i ffordd i bobl yng Nghymru i fyw a gweithio ochr yn ochr â'r feirws a rheoli ei ledaeniad.\nMae olrhain cysylltiadau yn ddull hysbys o reoli lledaeniad clefyd heintus. Cyn gynted ag y byddwch chi'n dechrau profi symptomau, trefnwch brawf cyn gynted â phosibl, tra byddwch chi ac aelodau o'ch cartref yn hunanynysu.\nWrth i gyfyngiadau gael eu llacio'n araf, bydd angen i ni i gyd gymryd camau i ddiogelu ein hunain, ein teuluoedd a'r gymuned. Mae olrhain cysylltiadau'n chwarae rhan bwysig wrth ein helpu i ailafael mewn gweithgareddau o ddydd i ddydd.\nRhaid nodi, yn ystod y cyfnod heriol a heb ei debyg yma wrth ddelio â phandemig Coronafeirws, bod rhaid i bob Cyngor addasu'r ffordd y maen nhw'n gweithio yn gyflym iawn er mwyn parhau i ddarparu'r cymorth a'r gwasanaethau sydd eu hangen arnoch chi. Byddwn ni bob amser yn dilyn cyngor ac arweiniad gan Lywodraeth Cymru ac Iechyd Cyhoeddus Cymru a bydd unrhyw newidiadau i'r ffordd rydyn ni'n darparu cymorth i chi o ran Profi, Olrhain, Diogelu yn cael eu diweddaru yn yr hysbysiad preifatrwydd yma.\n2. Pwy sy'n darparu'r gwasanaeth Olrhain Cysylltiadau?\nEr mwyn ymateb i bandemig COVID-19 mae Olrhain Cysylltiadau yn cael ei wneud ledled y DU, ac mae'n cael ei ddarparu gan nifer o asiantaethau a sefydliadau allweddol y llywodraeth.\nYng Nghymru, mae Llywodraeth Cymru, Ymddiriedolaeth GIG Iechyd Cyhoeddus Cymru, y 7 Bwrdd Iechyd Lleol, 22 Awdurdod Lleol, Ymddiriedolaeth GIG Ysbyty Felindre (Iechyd a Gofal Digidol Cymru) a Gwasanaeth Ambiwlans Cymru yn gweithio gyda'i gilydd i ddarparu gwasanaeth Olrhain Cysylltiadau.\nGan ddibynnu ar ble rydych chi'n byw a'r cyswllt sydd wedi'i nodi drwy'r Gwasanaeth Olrhain Cysylltiadau, mae modd i unrhyw un o'r sefydliadau uchod brosesu'ch data.\nMae'r canlynol yn amlinellu'r hyn y mae pob sefydliad yn ei wneud mewn perthynas ag Olrhain Cysylltiadau yn ardal Cwm Taf Morgannwg.\nYn ardal Cwm Taf Morgannwg;mae Cyngor Bwrdeistref Sirol Pen-y-bont ar Ogwr, Cyngor Bwrdeistref Sirol Merthyr Tudful a Chyngor Bwrdeistref Sirol Rhondda Cynon Taf yn gweithio gyda'i gilydd i ddarparu gwasanaeth Olrhain Cysylltiadau i'r bobl sy'n byw yn y siroedd yma.\nBydd y Garfan Olrhain Cysylltiadau ranbarthol yn cysylltu ag unigolion sydd wedi derbyn prawf positif i drafod eu symptomau a thrafod gyda phwy y buon nhw mewn cysylltiad (y cyfeirir atyn nhw fel 'cysylltiadau') a phryd.\nBydd y garfan hefyd yn cysylltu â'r cysylltiadau yn ddyddiol i weld a ydyn nhw'n profi unrhyw symptomau ac i gynnig cyngor ac arweiniad ar hunanynysu.\nMae pob galwad gan y carfanau Olrhain Cysylltiadau yn cael eu cofnodi at ddibenion monitro / hyfforddi ac i gynorthwyo gyda datrys unrhyw gwynion sy'n codi.\nOs nad yw galwad ffôn yn gyfleus, byddwch yn cael yr opsiwn i ddiweddaru eich manylion, eich symptomau a’ch cysylltiadau diweddar trwy ffurflen ar-lein. Bydd hyn yn arbed amser i chi gan ei fod fel arfer yn cymryd 10-30 munud o’i gymharu â galwad ffôn hirach. Os penderfynwch chi mai dyma'r opsiwn gorau i chi, byddwn ni'n anfon neges destun atoch chi gyda dolen i'r ffurflen ynghyd â chod 6 digid i chi ei nodi, ynghyd â'ch dyddiad geni i gael mynediad i'r ffurflen. Serch hynny, os na fyddwch chi'n cwblhau'r ffurflen erbyn 10pm ar yr un diwrnod, bydd y Garfan Olrhain Cysylltiadau yn eich ffonio chi eto.\nGIG - Bwrdd Iechyd Prifysgol Cwm Taf Morgannwg\nBydd trigolion sydd wedi bod yn yr ysbyty am fwy na 3 diwrnod, yn cael eu nodi'n 'achos Covid a gafwyd yn yr ysbyty' a bydd y Bwrdd Iechyd Prifysgol Lleol yn ymgymryd â'r gwaith o Olrhain Cysylltiadau ar ran yr Awdurdod Lleol.\nBydd eich manylion chi'n cael eu trosglwyddo i Garfan Atal a Rheoli Heintiau (IP&C) yr ysbyty a fydd yn cysylltu â chi neu'n cwrdd â chi i ofyn cwestiynau er mwyn olrhain cysylltiadau.\nDyma hefyd fydd y broses i rywun sydd wedi cael ei ryddhau o'r ysbyty, ond sy'n profi'n bositif am Covid yn fuan ar ôl ei ryddhau. Bydd y Garfan IP&C yn cysylltu â chi i drafod eich symptomau ac i drafod gyda phwy rydych chi wedi bod mewn cysylltiad.\nIechyd a Gofal Digidol Cymru yn darparu'r system ddigidol lle mae'r holl wybodaeth sy'n cael ei chasglu gan y carfanau Olrhain Cysylltiadau Ranbarthol yn cael ei storio'n ddiogel.\nIechyd Cyhoeddus Cymru (ICW)\nMae Iechyd Cyhoeddus Cymru yn darparu cymorth arbenigol, cyngor ac arweinyddiaeth ar lefel genedlaethol i GIG Cymru, Byrddau Iechyd Lleol ac Awdurdodau Lleol mewn perthynas â COVID.\nYn ogystal, mae Iechyd Cyhoeddus Cymru hefyd yn darparu ac yn cydlynu gwasanaeth Olrhain Cysylltiadau ar gyfer achosion sy'n deillio o sawl sir, er enghraifft lle mae unigolyn wedi teithio i ac o wahanol siroedd neu wledydd y tu mewn a'r tu allan i'r DU. Mae hyn yn cael ei esbonio ymhellach yn yr hysbysiad yma.\n3. Pa fath o wybodaeth bersonol rydyn ni'n ei chadw ac am bwy\nBydd y Garfan Olrhain Cysylltiadau yn cadw'r wybodaeth ganlynol am y bobl ganlynol:\nUnigolyn sydd wedi profi'n bositif am COVID-19:\nCyfeiriad llawn a gwybodaeth gyswllt gan gynnwys rhif ffôn a chyfeiriad e-bost.\nManylion y prawf COVID-19 - dyddiad y prawf, dyddiad y canlyniad, y canlyniad (positif)\nManylion am symptomau COVID-19\nGwybodaeth ynghylch p'un a ydych chi mewn cartref gofal neu ysbyty.\nGwybodaeth ynghylch a ydych chi ar y rhestr Gwarchod Cleifion a'r rheswm pam.\nData am anabledd ac ethnigrwydd\nManylion am eich cartref chi a'ch trefniadau byw.\nGwybodaeth am y bobl rydych chi wedi bod mewn cysylltiad â nhw. Mae modd i hyn gynnwys y bobl sy'n byw gyda chi, eich teulu, ffrindiau a chydweithwyr ac ati.\nGwybodaeth am y lleoedd rydych chi wedi ymweld â nhw.\nOs buoch chi mewn cysylltiad â chydweithwyr. Efallai y bydd angen gwybodaeth arnon ni hefyd am eich man gwaith a'ch cyflogaeth.\nUnrhyw wybodaeth arall a allai fod yn berthnasol i olrhain cysylltiadau yr hoffech ei rhannu â ni.\nCofnod o unrhyw gyngor a gwybodaeth rydyn ni wedi'u rhoi i chi.\nManylion unrhyw frechiadau Covid-19 rydych chi wedi'u cael.\nUnigolyn sydd wedi bod mewn cysylltiad â pherson sydd wedi profi'n bositif am COVID-19:\nManylion am unrhyw symptomau COVID-19 y gallech chi fod yn eu profi.\nData am anabledd ac ethnigrwydd.\n4. O ble mae'r gwasanaeth yn cael fy ngwybodaeth, a chyda phwy mae'r gwasanaeth yn ei rhannu?\nOs ydych chi wedi profi'n bositif am COVID-19, bydd eich gwybodaeth yn cael ei throsglwyddo i'r Garfan Olrhain Cysylltiadau gan y GIG. Bydd y Garfan Olrhain Cysylltiadau hefyd yn casglu rhagor o wybodaeth yn uniongyrchol gennych chi pan fyddan nhw'n siarad â chi a phan fyddwch chi'n cytuno i ateb cwestiynau gan y Swyddog Olrhain Cysylltiadau.\nOs daw hi i'r amlwg eich bod chi mewn cysylltiad â rhywun sydd wedi profi'n bositif am COVID-19, bydd eich enw a'ch manylion cyswllt wedi cael eu darparu i ni gan yr unigolyn sydd wedi profi'n bositif (am resymau cyfrinachedd, fyddwn ni ddim yn gallu dweud wrthoch chi pwy oedd y person hwnnw). Lle nad oes gan yr unigolyn yma'r holl wybodaeth sydd ei hangen arnom ni i gysylltu â chi, megis eich cyfeiriad llawn, eich cartref a'ch rhif ffôn symudol ac ati, mae modd i ni ddefnyddio systemau a chofnodion eraill y Cyngor i gynorthwyo wrth i ni chwilio am y wybodaeth yma er mwyn cysylltu chi, er enghraifft eich cofnod Treth y Cyngor.\nGan ddibynnu ar bwy sydd wedi profi'n bositif, ble maen nhw'n byw a'r lleoedd / ardaloedd maen nhw wedi ymweld â nhw, mae'n bosibl y bydd eich gwybodaeth chi hefyd yn cael ei rhannu gyda sefydliadau eraill sy'n ymwneud ag olrhain cysylltiadau yng Nghymru a thu hwnt - megis carfanau Olrhain Cysylltiadau awdurdodau lleol eraill, Iechyd Cyhoeddus Lloegr ac ati.\nBydd y Garfan Olrhain Cysylltiadau hefyd yn casglu rhagor o wybodaeth yn uniongyrchol gennych chi pan fyddan nhw'n siarad â chi a phan fyddwch chi'n cytuno i ateb cwestiynau gan yr Ymgynghorydd Olrhain Cysylltiadau.\nMae'n bosibl y bydd eich statws brechu'n cael ei wirio (er enghraifft, er mwyn sicrhau eich bod chi'n cael yr wybodaeth gywir am unrhyw ofyniad i hunanynysu).\nLleoliadau gofal plant sy'n cael eu rheoli gan ysgolion a'r Cyngor\nMae'n ofynnol yn gyfreithiol i Garfanau Olrhain Cysylltiadau weithio'n agos gyda lleoliadau addysg fel meithrinfeydd ac Ysgolion sy'n cael eu rhedeg gan y Cyngor mewn perthynas â diogelwch y cyhoedd. Mae hyn er mwyn sicrhau bod unrhyw blentyn sydd wedi profi'n bositif am COVID ac unrhyw blant, athrawon neu staff y buon nhw mewn cysylltiad â nhw, yn cael eu cadw gartref o'r ysgol / meithrinfa am y cyfnod gofynnol.\nEr mwyn sicrhau hyn, bydd y Garfan Olrhain Cysylltiadau yn rhannu canlyniad prawf COVID plentyn gyda'r Pennaeth perthnasol neu Reolwr Gofal Plant Dechrau'n Deg y Cynghorau os yw'n mynychu meithrinfa sy'n cael ei rhedeg gan y Cyngor. Yn yr un modd, bydd y Pennaeth a'r Rheolwr Gofal Plant Dechrau'n Deg yn rhannu gwybodaeth y prawf gyda'r Garfan Olrhain Cysylltiadau os ydyn nhw'n dod yn ymwybodol o blentyn sy'n bositif neu'n cael prawf.\nBydd gwybodaeth yn ymwneud ag unrhyw un a allai fod wedi dod i gysylltiad â'r plentyn sydd wedi profi'n bositif hefyd yn cael ei rhannu, gan gynnwys gwybodaeth gyswllt rhieni (yn achos plentyn ifanc) er mwyn i'r Garfan Olrhain Cysylltiadau nodi cysylltiadau a chysylltu â nhw i rannu cyngor ar unrhyw gamau y mae angen iddyn nhw eu cymryd, megis hunanynysu.\nCaniatâd i weithredu ar eich rhan:\nOs ydych chi'n 16 oed neu'n hŷn, mae modd i chi roi caniatâd i ni siarad â rhywun arall ar ein rhan chi os yw'n well gennych chi.\nOs ydych chi o dan 16 oed byddwn ni'n siarad â'ch rhieni / gwarcheidwaid am eich symptomau.\nTeithio yng Nghymru a gweddill y DU\nOs ydych chi wedi teithio y tu allan i ardal Cwm Taf Morgannwg, gan gynnwys ymweliadau yn ystod dydd, gwyliau byr ac ati i rannau eraill o Gymru neu'r DU, mae'n ofynnol i ni anfon eich manylion chi at yr Awdurdod Lleol neu'r Awdurdod Iechyd Cyhoeddus perthnasol ar gyfer yr ardal rydych wedi ymweld â hi os ydyn nhw'n gofyn amdano, neu os ydych chi wedi datgelu i ni eich bod wedi ymweld â lle penodol.\nTeithio o dramor\nOs ydych chi wedi cyrraedd yn ôl i'r DU mewn awyren neu long teithwyr, efallai y bydd gofyn i chi hunanynysu, gan ddibynnu ar y wlad rydych chi wedi dychwelyd ohoni. Ar ôl dychwelyd adref, os byddwch chi'n mynd yn sâl neu'n cael eich nodi fel cyswllt ag achos wedi'i gadarnhau, bydd eich gwybodaeth chi'n cael ei rhannu â ni gan yr Awdurdod Iechyd Cyhoeddus neu'r Awdurdod Lleol perthnasol ar gyfer olrhain cysylltiadau, ac i'r gwrthwyneb.\n5. Beth fyddwn ni'n ei wneud gyda'ch gwybodaeth bersonol?\nOs ydyn ni wedi cael gwybod eich bod chi wedi profi'n bositif, bydd Swyddog Olrhain Cysylltiadau yn cysylltu â chi i ddarparu cyngor a chymorth. Byddan nhw'n gofyn am eich symptomau ac yn ceisio sefydlu gyda phwy y buoch chi mewn cysylltiad.\nEfallai y bydd angen i ni gyfeirio eich achos chi at adrannau eraill yn y Cyngor, er enghraifft Gwasanaethau Cymdeithasol os oes gennym ni unrhyw bryderon diogelu am eich lles chi neu eraill yn eich cartref. Mae gan swyddogion ddyletswydd gyfreithiol i wneud hyn ac os hoffech chi wybod mwy am pam a sut y byddwn ni'n gwneud hyn, darllenwch ein Hysbysiad Preifatrwydd Gwasanaethau Cymuned a Gwasanaethau i Blant.\nOs ydych chi wedi bod mewn cysylltiad â rhywun sydd wedi profi'n bositif, bydd yr Ymgynghorydd Olrhain Cysylltiadau yn cysylltu â chi ac os cytunwch chi i ateb y cwestiynau, byddan nhw'n rhannu cyngor â chi ar beth i'w wneud nesaf, er enghraifft am ba hyd y mae angen i chi hunanynysu. Mae'n bosibl y bydd eich statws brechu'n cael ei wirio.\nByddwch chi hefyd yn derbyn galwadau lles dyddiol, ac, os byddwch chi'n datblygu symptomau, byddwch chi'n cael eich cynghori i drefnu prawf ac yn cael gwybod sut i wneud hyn. Os na fyddwch chi'n cysylltu â'r garfan ac os nad ydych chi am ateb unrhyw gwestiynau, mae'n ofynnol i ni anfon llythyr atoch chi'n egluro pa gamau y mae'n rhaid i chi eu cymryd.\nEich cyfrifoldeb chi yw dilyn cyngor y Garfan Olrhain Cysylltiadau a sicrhau eich bod chi'n hunanynysu os byddwch chi'n cael eich gofyn i wneud hynny.\nMae Llywodraeth Cymru bellach wedi ei gwneud yn ofyniad cyfreithiol i bobl ddilyn cyngor y Garfan Olrhain Cysylltiadau. Os nad ydych chi'n hunanynysu, neu'n hunanynysu mewn cyfeiriad gwahanol i'r cyfeiriad y dylech chi fod, mae'r Heddlu'n gallu cymryd camau yn eich erbyn chi. Os bydd yr Heddlu yn gofyn, bydd y Garfan Olrhain Cysylltiadau yn cadarnhau a ydych chi i fod yn hunanynysu (y dyddiadau) ac yn rhannu eich enw, cyfeiriad a gwybodaeth gyswllt iddyn nhw.\nRhoi gwybod i'ch Cyflogwr\nOs na fyddwch chi'n cydymffurfio â'r cyfyngiadau a nodwyd gan Lywodraeth Cymru ac yn mynd i'r gwaith pan gewch eich cynghori i beidio, rydych chi'n peryglu'ch cydweithwyr ac eraill o ddal Covid (yn ogystal ag achosi problemau gweithredol i'ch cyflogwr o bosibl).\nEfallai y bydd eich cyflogwr mewn perygl o dorri deddfau iechyd a diogelwch a rheoliadau iechyd cyhoeddus. Gallai hyn olygu eich bod wedi torri'r telerau ac amodau yn eich contract cyflogaeth.\nOs oes gan eich cyflogwr reswm i gredu nad ydych chi wedi dilyn cyfyngiadau, eich bod wedi ymddwyn yn amhriodol ac wedi rhoi eraill mewn perygl, gallan nhw ofyn am wybodaeth gan y Garfan Olrhain Cysylltiadau, fel unrhyw recordiadau galwadau / trawsgrifiadau / cadarnhad o gyngor rydych chi wedi'u cael.\nYmchwil ac Adrodd\nEfallai y byddwn ni, y GIG, Iechyd y Cyhoedd a Llywodraeth Cymru hefyd yn defnyddio dadansoddiad o'r wybodaeth uchod i lunio adroddiadau a fydd yn cynnwys;\nDeall COVID-19 a'r risgiau i iechyd y cyhoedd, tueddiadau yn COVID-19 a risgiau o'r fath, ac agweddau ynghylch rheoli ac atal lledaenu COVID-19 a risgiau o'r fath\nNodi a deall gwybodaeth am gleifion neu ddarpar gleifion sydd â COVID-19 neu sydd mewn perygl ohono\nCyflwyno gwasanaethau i gleifion, clinigwyr, y gwasanaethau iechyd i'n trigolion.\nYmchwil a chynllunio mewn perthynas â COVID-19 (gan gynnwys cael eich gwahodd, o bosib, i fod yn rhan o dreialon clinigol)\nMonitro cynnydd a datblygiad COVID-19.\n6. Beth yw'r sail gyfreithiol o ran defnyddio'r wybodaeth yma?\nY sail gyfreithiol ar gyfer prosesu eich data personol at ddibenion Olrhain Cysylltiadau o dan y Rheoliad Diogelu Data Cyffredinol (GDPR) yw:\nErthygl 6(e) – tasg er budd y cyhoedd neu arfer awdurdod swyddogol sydd wedi'i roi i'r rheolwr.\nAr gyfer data mwy sensitif megis gwybodaeth am iechyd (a elwir yn ddata categori arbennig) mae angen sail gyfreithiol ychwanegol, ac mae hynny'n cael ei sicrhau drwy:\nErthygl 9(2)(h) – Darparu meddyginiaeth ataliol neu alwedigaethol, gofal neu driniaeth iechyd neu ofal cymdeithasol, neu reoli systemau iechyd a gofal cymdeithasol.\nErthygl 9(2)(i) - Rhaid bod angen prosesu am resymau budd y cyhoedd ym maes iechyd y cyhoedd (megis amddiffyn rhag bygythiadau trawsffiniol difrifol i iechyd neu sicrhau safonau uchel a diogelwch gofal iechyd a sicrhau digon o feddyginiaethau neu ddyfeisiau meddygol)\nCaiff hyn ei ategu gan y ddeddfwriaeth ganlynol:\nDeddf Iechyd y Cyhoedd (Rheoli Clefydau) 1984\nRheoliadau Diogelu Iechyd (Cymru) 2010\nRheoliadau Diogelu Iechyd (Hysbysiadau) (Cymru) 2010\nRheoliadau Diogelu Iechyd (Pwerau Awdurdod Lleol) (Cymru) 2010\nRheoliadau'r Gwasanaeth Iechyd (Rheoli Gwybodaeth i Gleifion) 2002\nMae'r darnau yma o ddeddfwriaeth yn caniatáu i'r Cyngor gyflawni rhai dyletswyddau o ran amddiffyn y cyhoedd rhag afiechyd trosglwyddadwy sy'n cynnwys; ei atal, diogelu rhag yr afiechyd neu reoli'r risg i'r cyhoedd. Mae hyn yn cynnwys caniatáu i'r Cyngor ddefnyddio gwybodaeth sydd gennym ni eisoes amdanoch chi, i'ch nodi chi fel cyswllt ac i rannu'ch gwybodaeth ag asiantaethau eraill.\n7. Ydy'r gwasanaeth yn rhannu fy ngwybodaeth bersonol ag unrhyw sefydliad arall\nFel y disgrifir trwy gydol yr hysbysiad preifatrwydd hwn, mae modd i'r Garfan Olrhain Cysylltiadau rannu eich gwybodaeth bersonol â sefydliadau ac asiantaethau eraill sy'n ymwneud â darparu Olrhain Cyswllt COVID-19. Bydd y gofyn i rannu'r wybodaeth yma'n dibynnu pwy sydd wedi profi'n bositif, y bobl y buon nhw mewn cysylltiad â nhw a'r lleoedd y maen nhw wedi ymweld â hwy.\nMae modd i sefydliadau ac asiantaethau gynnwys, ond heb fod yn gyfyngedig i:\nAsiantaethau Iechyd y Cyhoedd\nCwmnïau teithio, cwmnïau hedfan, porthladdoedd ac ati.\n8. Am ba mor hir caiff fy ngwybodaeth ei chadw?\nDim ond cyhyd ag y bo angen ac y byddwn ni'n cadw'ch data personol a byddwn ni ond yn ei gadw at y diben rydyn ni'n ei brosesu ar ei gyfer.\nAr gyfer unigolyn sydd wedi profi'n bositif am COVID-19 byddwn yn cadw'ch gwybodaeth am 7 mlynedd.\nAr gyfer unigolyn sydd wedi bod mewn cysylltiad â rhywun sydd wedi profi'n bositif, ond does ganddo ddim symptomau ei hun, byddwn ni'n cadw'ch cofnodion am 5 mlynedd.\n9. Eich gwybodaeth, eich hawliau\n10. Cysylltu â ni\nOs oes gyda chi unrhyw bryderon neu os ydych chi eisiau rhagor o wybodaeth am sut mae eich gwybodaeth bersonol yn cael ei defnyddio at ddibenion Olrhain Cysylltiadau, cysylltwch â ni:\nCarfan Iechyd y Cyhoedd\nDwyrain Dinas Isaf,\nDrwy e-bostio: GwasanaethOlrhainCysylltiadauRhCT@rctcbc.gov.uk